SDA: Prekrojavanje Federacije od 2010. do danas - Istinomjer\nSDA: Prekrojavanje Federacije od 2010. do danas\n10. Februara 2016.\t Aida Ajanović\nPriča o reorganizaciji ustavnog uređenja FBiH jedna je od tema kojom se u posljednje vrijeme često bavi član Predsjedništva BiH i predsjednik SDA Bakir Izetbegović, ali ne sasvim u skladu sa ranijim stavovima koje je njegova stranka imala po tom pitanju.\n“Ja bih pozvao te koji na takav način analiziraju stvari, vode politiku na takav način, komentarišu, da ipak baziraju stavove na činjenicama. Mi imamo nekih 600 parlamentaraca, 167 ministara, 13 ustava, 10 kantona i tako dalje, Distrikt… Od toga je skoro 90% u Federaciji. Pa je l’ nam zaista trebaju svi ti ministri, svi ti parlamentarci, te sve njihove sekretarice, automobili, pratioci i ostalo? Spojiti Zenicu recimo sa Sarajevom i Goraždom, osloniti na snagu Sarajeva. U Sarajevu se indirektnih poreza prikupi kao u cijeloj Republici Srpskoj i nešto više od toga. Znači, to je ekonomska snaga Sarajeva. Ili pak ujediniti SBK i HNK pa imati umjesto dvije vlade… to su dva kantona s istim režimom. Ni na koji način ne može proizvesti treći entitet, samo možemo pojednostaviti, pojeftini državu i učiniti je funkcionalnijom i efikasnijom.\nNe znam, ja sam tu priču i plasirao ne bi li dobio u ovoj javnosti konačno jednu dobru analizu, da krene jedna debata javna, pa da ljudi na olovku stave svoje… da vide šta nam se isplati, šta je bolje za ovu zemlju, šta je lošije.”\n(Bakir Izetbegović, 18.1.2016.)\nIstu stvar Izetbegović je izrekao i u svom govoru na konferenciji u Briselu posvećenoj 20. godišnjici Dejtonskog sporazuma:\n“Možemo govoriti, eventualno, o pojednostavljenju strukture kroz ujedinjavanje kantona, ne moramo ih imati deset, možemo ih imati četiri.”\n(Bakir Izetbegović, 10.12.2015.)\nMeđutim, današnje Izetbegovićeve izjave razlikuju se od onih na kojima je SDA, partija koju predvodi, temeljila svoje izborne kampanje 2010. i 2014. godine.\nSDA je u svojoj Izbornoj platformi 2010. godine imala ovakve stavove o promjenama ustavnog uređenja u Bosni i Heregovini, koje bi u potpunosti ukinule entitete i kantone:\n“SDA se primarno i dugoročno zalaže za usvajanje novog Ustava kojim bi Bosna i Hercegovina bila definirana kao demokratska, regionalizirana pravna, socijalna i sekularna država sa tri nivoa vlasti: državni, regionalni i lokalni i nazivom Republika Bosna i Hercegovina.\nRegionalni nivo vlasti bi činilo optimalno pet ili više multietničkih regija formiranih na temelju ekonomskih, geografskih, historijskih, saobraćajnih, kulturnih i drugih demokratskih kriterija i standarda za uspostavu regija. Regije bi imale svoje skupštine i vlade sa nadležnostima definiranim Evropskom poveljom o regijama.\nLokalni nivo vlasti činili bi općine i gradovi kao jedinice lokalne samouprave i shodno Evropskoj povelji o lokalnoj samouporavi. Uspostavu lokalne samouprave smatramo bitnim političkim i ustavnim pravom kao načinom neposrednog učešća građana u odlučivanju.\nGrad Srajevo je politički, administartivni, kulturni, ekonomski, duhovni i društveni centar Bosne i Hercegovine. Kao glavni grad države, on bi u okviru šireg regiona trebalo da obuhvati najmanje deset predratnih općina sa područja oba entiteta.”\nU Izbornoj platformi 2014. godine, SDA je odustala od ukidanja entiteta i kantona, ali je ostala na stavu da se promjene administrativnog uređenja u FBiH ne mogu dešavati bez razmatranja istih u cijeloj državi:\n“Podržavamo ustavnu reformu entiteta Federacije BiH, kojoj je cilj racionalizacija i efikasnije funkcionisanje vlasti. Razmatranje administrativno-teritorijalne reorganizacije Federacije BiH je neodvojivo od razmatranja takve reorganizacije na prostoru cijele Bosne i Hercegovine.”\nReorganizaciju cijele BiH danas ne spominje ni SDA, ni Bakir Izetbegović, dok se o reorganizaciji Federacije govori već mjesecima. Diskurs o ovom pitanju se definitivno promijenio, a šta će to značiti za FBiH, ostaje tek da se vidi. Do tada, Izetbegovićeve izjave o prekrojavanju Federacije možemo ocijeniti kao nedosljedne.\nUprkos činjenici da se i u institucijama Republike Srpske konstantno zapošljavaju novi službenici/ce, te da je Vlada...\nIako je do početka izborne kampanje ostalo više od mjesec dana, mnoge partije i njihovi kanditati su već uveliko počeli sa animacijom birača. Tako i kandidat SDA za bošnjačkog člana Predsjedništva...\nFadil Novalić ima još 130 članak/a na Istinomjeru, više informacija o ovom akteru možete naći ovdje\nDušanka Majkić ima još 9 članak/a na Istinomjeru, više informacija o ovom akteru možete naći ovdje\nI pored toga što ministar sigurnosti Bosne i Hercegovine, Dragan Mektić tokom posjete Bihaću u četvrtak 5. jula, kako se navodi, nije predstavio konkretan plan zbrinjavanja migranata na području...\nŠuhret Fazlić ima još 2 članak/a na Istinomjeru, više informacija o ovom akteru možete naći ovdje\nPuževom brzinom jurimo ka Evropi\nRS da bira srpskog člana Predsjedništva BiH\nJutro je pametnije od večeri, ili obrnuto?\nSDA tražila hitno usvajanje Zakona o boračkim udruženjima pa ga povukla sa dnevnog reda\nPoticaji u poljoprivredi: Para ima, nema, biće, a možda i neće\nNakon Dodika i Ivanić se “pere” oko postrojavanja Trećeg puka\nZašto ćemo (ponovo) ostati bez evropskih fondova za poljoprivredu\nSBB isključio Vesnu Švancer iz stranke


UOS Kraljevo: tri kursa za sudije, deo legitimacija svečano predat u Novom Pazaru - Udruženje odbojkaških sudija Srbije\nUOS Kraljevo: tri kursa za sudije, deo legitimacija svečano predat u Novom Pazaru\nDatum kreiranja sreda, 07 decembar 2011 00:17\nU periodu oktobar - novembar 2011. Udruženje odbojkaških sudija Kraljevo organizovalo je tri odvojena kursa za sticanje zvanja odbojkaški sudija. Komisija za unapređenje suđenja u sastavu Milorad Kovačević i Tomislav Radakovic, obojica KD Superlige i Prve lige, zatim Gordan Vilimanović, međunarodni sudija, i sekretar Branko Kužić, uspešno je odradila kurseve i kraljevačka sudijska organizacija je brojnija za 26 članova.\nPosle dužeg perioda u Novom Pazaru je održan kurs, pre svega zahvaljujući dr Vladanu Miliću, KD Superlige i Prve lige, koji je animirao kandidate sa tog područja, obezbedio prostor za održavanje kursa i testiranje, salu i ekipe za praktično polaganje ispita. Slobodno se može reći da bi ovako kvalitetan kurs bez njega bilo nemoguće održati. Na kursu u Novom Pazaru uspešno je položilo 11 kandidata, od kojih su dva sa teritorije UOS Zlatiborskog i Moravičkog okruga.\nParalelno su održani kursevi u Kraljevu, gde je uspešno završilo 12 novih sudija, i u Trsteniku, gde je položilo pet novih sudija.\nSvi kandidati su pokazali visok stepen zainteresovanosti, ozbiljnosti i početnog znanja, tako da je komisija bila veoma zadovoljna prikazanim kvalitetom suđenja tokom prvih koraka kraljevačkog sudijskog podmlatka.\nZa sve koleginice i kolege su urađene sudijske legitimacije, koje su članovima iz Novog Pazara svečano uručene 4. decembra pred utakmicu Prve lige Novi Pazar - Borac, što je publika srdačno pozdravila.


Manje istrage za ratne zločine - Ozonpress :: internet portal\nTag: ratni zločini, suđenje, tužilac\nŠef Misije OEBS u Beogradu Peter Burkhard izjavio je danas da je u Srbiji do kraja 2014. godine pravosnažno okončano 27 predmeta ratnih zločina, u kojima su osuđene 73 osobe i ocenio da je to slab rezultat, kao i da kvalitet presuda pokazuje sve teškoće sa kojima se suočavalo pravosuđe.\nOd 2010. godine broj istraga za ratne zločine se smanjuje i predmeti sadrže manji broj optuženih, a u proseku se po tužiocu pokreće jedan predmet u tri godine, ukazao je Burkhard na predstavljanju izveštaja OEBS o postupcima za ratne zločine u Srbiji od 2003. do 2014. godine.\nOn je istakao i da protok vremena čini predmete ratnih zločina teško dokazivim na sudu, pa se desilo da trećina slučajeva bude povučena.\nŠef Delegacije Evropske unije u Beogradu Majkl Davenport rekao je da je jedan od izazova država, koje su u procesu pristupanja, rešavanje nasleđa oružanih sukoba devedesetih i sistematskih kršenja ljudskih prava.\nOn je naglasio da je zato potrebna i jasna politička volja i angažovanje instutucionalnih kapaciteta, kao i jasna podrška celog društva da bi se postigao napredak u procesuiranju ratnih zločina.\nProcesuiranje ratnih zločina važno je za vladavinu prava i obezbeđenje zaštite osnovnih i ljudskih prava, konstatovao je Davenport, uz ocenu da je među državama učesnicama sukoba u bivšoj Jugoslaviji u proteklom periodu došlo do značajnog napretka u saradnji sudova i tužilaštava.\nSrpski tužilac za ratne zločine Vladimir Vukčević je, najavljujući da krajem godine ide u penziju, ocenio da se kroz izveštaj OEBS ukazuje na položaj tog tužilaštva i suda i na njihovu krhkost, „zbog stalne izloženosti napadima izvršne vlasti i političkih pritisaka na njihovu samostalnost i nezavisnost“.\nProcesi za ratne zločine nikoga u Srbiji nisu ostavili ravnodušnim, ni počinioce, ni žrtve i njihove porodice, niti stručnu i opštu javnost, rekao je Vukčević i dodao da je OEBS odigrao najznačajniju ulogu u povezivanju i saradnji tužilaštava zemalja regiona.\nSudija Odeljenja za ratne zločine Višeg suda u Beogradu Milan Dilparić je uputio mnoge zamerke na račun izveštaja, ističući da su upućene preporuke više predlozi nego sugestije i da ima mnogo grešaka.\nNavodeći primere grešaka, on je ukazao i da ne stoji tvrdnja da je tužilaštvo vodilo postupke i u slučajevima kad su u pitanju srpske žrtve čak i kada su optužbe bile neutemeljene, a navođenjem imena demantovao je i tvrdnju da Srbija i Crna Gora ne izručuju svoje državljane.\nZaključak izveštaja da se broj istraga smanjuje Diplarić je objasnio previdom činjenice da je u Srbiji od 2012. na snazi tužilačka istraga i da taj organ radi, sa istim brojem ljudi, ono što nije radio nikad pre – otkrivanje krivičnih dela, za šta nije bio adekvatno pripremljen.\nDilparić je demantovao i brojku od 160 optuženih u Srbiji za ratne zločine, u 60 postupaka i precizirao da su optužnice podignute protiv ukupno 214 lica, od kojih je 65 pravosnažno osuđeno, a 34 pravosnažno oslobođeno, 17 je umrlo, a odsustalo se od gonjenja 48.\nBroj koji niko ne pominje je da trenutno imamo prekid postupka za 118 lica, koja su u bekstvu, za kojima je izdata poternica i mogu u svakom trenutku biti uhapšeni. To je problem i tužilaštvo mora da preispita te predmete, jer oni stoje sa strane, rekao je Dilparić.\nOn je zaključio da će preispitivanjem tih predmeta na dobitku biti i država i Tužilaštvo za ratne zločine.


✔ Postoje li posebne ponude za letove iz Afganistana za Gabon na eSky.ba?\n✔ Mogu li se pobrinuti za osiguranje prilikom rezervacije leta iz Afganistana za Gabon?\n✔ Ako rezerviram let iz Afganistana za Gabon, mogu li rezervirati ujedno i smještaj?\n✔ Koje avio-kompanije nude letove iz Afganistana za Gabon?\nBudite sigurni, da na eSky.ba ponuda letova iz Afganistana za Gabon uključuje ne samo niskotarifne avio-kompanije, već i one koje su specijalizirane za visoki standard.


Niška televizija » Hiljade rudara na ulicama Atine, sukobi na kontramitingu\nObjavljeno 16.04.2015. 21:03\nATINA – Oko 4.000 rudara protestovalo je danas u Atini zbog mogućih otpuštanja, za koja strahuju da će uslediti, zbog protivljenja levičarske vlade nastavku eksploatacije u rudniku zlata na severu Grčke.\nPripadnici levičarskih i anarhističkih grupa koji su organizovali kontramiting u Atini, sukobili su se sa policijom, koja je odgovorila suzavcem i šok bombama, preneo je AP.\nNa desetine autobusa prevezlo je rudare od oblasti Halkidiki, oko 600 kilometara severno od Atine, do prestonice, kako bi protestovali zbog odluke koju je vlada predvođena Sirizom donela prošlog meseca, a koja se tiče preispitivanja koncesije date operatoru rudnika, kanadskoj kompaniji „Eldorado gold“.\nUčesnici protesta u flourescentnim zelenim prslucima, mahali su zastavama i uzvikivali slogane, i primorali policiju da na više sati zatvori glavne puteve.\nIako je rudnik jedan od najvećih stranih investicionih projekata u Grčkoj danas, vlada se protivi njegovom daljem radu u svetlu pravnih pitanja i onih koja se tiču zaštite životne sredine, vezanih za koncesiju, preneo je AFP.\nDanašnji marš rudara, pored zgrada ministarstava i parlamenta, jedan je od najvećih protesta radnika u Grčkoj od kako je Siriza preuzela vlast u januaru.\nProjekat kanadske kompanije na Halkidikiju oštro je podelio građane, a u sukobima pristalica i protivnika rudnika početkom ovog meseca, povređeno je više ljudi.\nKompanija „Eldorado gold“ je 2012. godine preuzela rudnik zlata, obećavši da će za pet godina investirati milijardu dolara.\nStanovnici nekih sela oko rudnika Skurijes podržavaju ovu investiciju, koja je zaslužna za otvaranje oko 2.000 radnih mesta.\nDrugi joj se, međutim, oštro protive, navodeći da će eksploatacija rude u šumovitoj oblasti, nedaleko od popularne turističke destinacije, planine Atos, imati negativnog uticaja na životnu sredinu.\nGrčka vlada je privremeno povukla dozvolu za rad ključnog postrojenja za obogaćivanje rude i optužuje kompaniju „Eldorado gold“ da ohrabruje proteste.\nGeolog „Eldorado Golda“ Dimitris Balas navodi da su radnici zabrinuti da će kompanija biti primorana da odustane od investicije i napusti Grčku ukoliko ne bude napretka.\nZamenik direktora nabavki Ismet Ali Čoca je saopštio da oko 6.000 od 18.000 žitelja ove oblasti zavisi od rudnika, uključujući porodice zaposlenih.\nTanjug 16.04.2015 19:15


Dan grada – 6. maj proslavićemo uz grupu Smak – Veliki Park\nDan grada – 6. maj proslavićemo uz grupu Smak\nUlica Janka Veselinovića broj 3, bila je mesto odakle su gradonačelnik Kragujevca Nikola Dašić, menadžer grupe Smak, Dejan Maksimović i direktor Doma omladine Nebojša Jakovljević, najavili dugo očekivani koncert Smaka, koji će biti održan u sklopu centralne proslave Dana grada 6. maja na Trgu ispred zgrade Gradske uprave.\nGrad Kragujevac je živeo, rastao i na svaki mogući način utkao u sebe grupu Smak, koja je postala deo kragujevačkog identiteta. U ovoj ulici su 60 – ih godina živeli gitaristi tadašnjih velikih rok bendova: Senke, Daleki horizonti, DŽentri, a kasnije po osnivanju Smaka svoj životni prostor ovde nalazi i Radomir Mihailović Točak. U ovoj ulici se formirala rok scena, ne samo kao muzički pravac, već kao način života, pun energije i iskrenosti. Danas, iako nije reč o roku, na početku ulice nalazi se i studio Češnjak, Vuje iz KBO, a to govori da se ovde stvarala i gradila jedna progresivna muzička scena, zbog čega odavde i najavljujemo spektakl, ništa manje, bolje i drugačije organizovan nego što je to bilo u Beogradu na Ušću, kada je scenski i zvučno doživljaj i događaj upotpunio Moto klub „Smak“, kazao je gradonačelnik Dašić.\nPosle legendarnog koncerta grupe Smak na Ušću 2015. godine, ove godine imaćemo priliku da prisustvujemo jednom velikom rok spektaklu, u Kragujevcu, gradu gde je grupa i osnovana, kazao je menadžer Smaka Dejan Maksimović, citirajući reči Radomira Mihailovića Točka, da će Smak svirati svuda gde ljudi to žele i gde postoje određeni tehnički uslovi potrebni za održavanje koncerta. Grad je iskazao tu želju i spremnost da takvu manifestaciju priredi a ovo je prilika da pozovemo publiku i poštovaoce rokenrola i grupe Smak iz Srbije i regiona da 6. maja budu sa nama na trgu u Kragujevcu.


Novi Sad, Kuća, Izdavanje, 300 m2, 1.000 € - Izdavanje niskoenergetske... - Oglas: 847153 :: NadjiDom.com\n⌂ » Nekretnine » Izdavanje » Kuće » Novi Sad\nIzdavanje niskoenergetske kuce sa velikim placem\nIzdavanje nove niskoenergetske kuće sa velikim placem je nova ponuda Real House nekretnina.\nU prilici smo da Vam predstavimo sjajnu, novu, niskoenergetsku kuću koju možemo posmatrati kao idealan stambeni prostor ili poslovni prostor za razne vrste poslovnih aktivnosti.\nKuća se nalazi u Petrovaradinu, na obroncima Fruške gore, izdvojena iz grada sa lepim pogledom na obližnje brežuljke a na svega 10 minuta od centra Novog Sada.\nKuća za izdavanje je smeštena na velikom, komfornom placu ukupne površine 2700 m2, kompletno ograđen i ozelenjen sa nekoliko velikih stabala oraha i mladim voćem u zadnjem delu placa. Kuća je smeštena na sredini placa.\nSam objekat – kuća je novogradnja, niko još u njioj nije stanovao i sve u kući je potpuno novo.\nKuća ukupne površine 300 m2 se satoji od prizemnog dela u kome se nalaze ulazni hodnik, veliko kupatilo, radna soba, garderober te velika dnevna soba sa trpezarijom i odvojena kuhinja. Dnevna soba je sa kaminom i staklenim portalima sa mnogo prirodnog svetla i pogledom na dvorište, a iz nje se izlazi na veliku terasu.\nU gornjem delu do koga se dolazi drvenim stepanicama se nalaze hodnik iz koga se ulazi u sve ostale porostorije i to: četiri spavaće sobe, kupatilo, ostava.\nKuća je veoma kvalitetno građena, ima veoma male troškove mesečnog održavanja, grejanje je na toplotne pumpe koje sa kombinacijom odlične izolacije obezbeđuju da kuća zimi treba veoma malo energije za grejanje, a leti je prijatno bez velikih vrućina.\nPrilikom gradnje kuće vodilo se računa o prirodnim materijalima koji daju toplinu i ambijent pogodan za stanovanje i rad.\nKuće je priključena na kompletnu infrastrukturu.\nAko bi želeli da živite van grada u novoj kući sa velikim placem da imate prostor za decu, druženja i život bez stresa, preporučili bi Vam ovu kuću u Petrovaradinu.\nKuća kao poslovni prostor je takođe sjajna mogućnost, da svoj posao izmestite iz grada i eventualno iskoristite sve potencijale velikog dvorišta i blizine Fruške gore.\nZa sve uslove u vezi izdavanje kuće kontaktirajte posrednika u izdavanju:\nReal House doo, licencirani posrednik za promet i zakup nepokretnosti reg. br. 177.\nŠifra oglasa: 847153\nPovršina placa: 27 a\nKuće Novi Sad Izdavanje (55)\nNekretnine Novi Sad Izdavanje (941)\nVeternik Lipov gaj\nLipov gaj, zasebna kuća 200 m2, dvostrano orijentisana\nŠifra oglasa: 943003\nAdice, zasebna kuća 200 m2, plac 600 m2\nŠifra oglasa: 945631\nIzdavanje, Kuća, 400m2 , Novi Sad\nŠifra oglasa: D2-1640\nNovi sad, Bulevar Evrope, kuća ili poslovni prostor\nŠifra oglasa: S7-9249\nIzdavanje, Kuće Novi Sad:\nBulevar Evrope (2)\nBulevar Oslobođenja (1)\nNova detelinara (1)\nSremska kamenica - Popovica (1)\nVeternik Lipov gaj (4)


Oporavak stranih tržišta pogurao izvoz - Glas Srpske\nDanijela Bajić 23.06.2021 07:50\nBANjALUKA - Obim robne razmjene Republike Srpske sa inostranstvom za pet mjeseci ove godine iznosio je 3,68 milijardi maraka, a zahvaljujući većem rastu izvoza od uvoza došlo je do smanjenja spoljnotrgovinskog deficita u odnosu na isti period lani.\n- Izvoz je od januara do maja ove godine povećan za 26,3 odsto, dok je uvoz povećan za 18,9 odsto u odnosu na isti period lani - podaci su zavoda.\n- Došlo je do stabilizacije na najvažnijim tržištima sa kojima Srpska ostvaruje robnu razmjenu, a samim tim i potražnje za našim proizvodima, što se direktno odražava na povećanje izvoza u ovom periodu - kazao je Blagojević.\n- Iako je situacija o pitanju “kovida” nepredvidiva, vjerujem da će ovi trendovi biti nastavljeni do kraja godine - rekao je Blagojević.\n- Smanjenje deficita robne razmjene sa inostranstvom svakako je za pohvalu - kazao je Pavlović.\nKalendarski prilagođena industrijska proizvodnja u Srpskoj u maju ove godine u odnosu na maj prošle godine veća je za 19,9 odsto, saopštio je Republički zavod za statistiku. U maju ove godine u odnosu na maj prošle godine u području proizvodnje i snabdijevanja električnom energijom, gasom, parom i klimatizaciji ostvaren je rast od 31,9 odsto, dok je u prerađivačkoj industriji rast bio 18,5 odsto. U području vađenja ruda i kamena u maju ove godine zabilježen je pad od 9,6 odsto u odnosu na maj prošle godine.


Tači: Članstvo u EU rešenje za Zapadni Balkan\nKosovski predsednik Hašim Tači uoči Minhenske konferenciji o bezbednosti poručuje da je članstvo celog Zapadnog Balkana trajno rešenje koje donosi mir.\nHašim Tači ističe da se u Minhenu održava jedan je od vodećih svetskih foruma koji raspravlja o globalnim, ali i lokalnim bezbednosnim pitanjima.\nPoručuje da je veoma važno raditi na prevazilaženju pozicije u kojoj je odnos sa EU ugrožen zbog kašnjenja u donošenju odluke o viznoj liberalizaciji.\n"Kosovu, kao i celom regionu Zapadnog Balkana, potreban je istinski, otvoreni dijalog sa EU. Želim svima jasno da stavim do znanja da ne može postojati alternativno ili privremeno rešenje za region, od EU", rekao je Tači za Indeksonlajn.\nIstičući da je trajno rešenje koje donosi mir, stabilnost, razvoj i prosperitet puno članstvo celokupnog Zapadnog Balkana u EU.\nDodao je da će se sastati sa zvaničnicima država i međunarodnih organizacija, uključujući američkog ambasadora u Nemačkoj Ričarda Grenela, koji je i specijalni izaslanik predsednika SAD Donalda Trampa za dijalog Prištine i Beograda.\n29.09.2020 U Plemetini napadnuto srpsko dete (1393)\n30.09.2020 Obuka za konobare, prilika za posao (168)\n30.09.2020 Raspodela sredstava iz Fonda za ekonomski oporavak sledeće nedelje (118)\nSeptembar 2020 11 (451)


SPP na predstojećim izborima podržala Vučića za predsednika – IZBORI 22 – Radio Sanja\nSPP na predstojećim izborima podržala Vučića za predsednika – IZBORI 22\nStranka pravde i pomirenja (SPP) na predstojećim predsedničkim izborima podržaće kandidata Aleksandra Vučića za predsednika Srbije, odlučio je Glavni odbor te stranke.\nU GO smatraju da su “ostali kandidati su iz redova kvazi-demokratskih režima koji su u ranijim periodima počinili veliku štetu našem narodu u Sandžaku, ili su iz redova ultra-desničara koji negiraju Bošnjake, Sandžak i bosanski jezik”.\nU saopštenju se još navodi, da je Vučić prvi lider države i većinskog naroda nakon Zorana Ðinđića koji je želeo da razgovara s muftijom Muamerom Zukorlićem, dok su drugi lideri isključivo iskazivali otvoreno neprijateljstvo.\nSPP smatra i da je Vučić „na zahtev Muftije zaustavio torturu i nasilje koje se prakticiralo u vidu policijskog otimanja džamija i slanja žandarmerije protiv našeg naroda u Sandžaku.“\n„Pod režimom Aleksandra Vučića je Islamskoj zajednici vraćeno više vakufa, Islamske ustanove u centru Novog Pazara, Stara Banja i druge parcele. SPP želi nastaviti procese restitucije vakufske imovine Islamskoj zajednici. Vraćen je značajan broj veroučitelja koji su nepravedno uklonjeni iz obrazovnog sistema 2008. i 2010. godine“, navodi SPP.\nOva stranka je, takkođe, zahvalna predsedniku Vučiću što je podržao inicijativu da se u Skupštini Srbije odvoji molitveni prostor gde narodni poslanici muslimanske veroispovijesti mogu obavljati svoje verske dužnosti, ugledajući se na kralja Aleksandra Karađorđevića.\nSPP se nada da će „plodovi ove podrške u sledećem mandatu biti još veći za Sandžak i sve narode Srbije“ i poziva članove i simpatizere sranke da 3. aprila, pored liste Muftijin amanet koju predvodi Usame Zukorlić pod brojem 8, glasaju na predsedničkim izborima za predsedničkog kandidata Aleksandra Vučića pod rednim brojem 6.


Skupština: Ministar može da naredi vakcinaciju, "komunalci" zvanično mogu da kazne zbog maske | Slobodna reč\nSkupština: Ministar može da naredi vakcinaciju, “komunalci” zvanično mogu da kazne zbog maske\nNarodna skupština Republike Srbije; Foto: FoNet\nBEOGRAD – Poslanici Narodne skupštine Srbije juče su usvojili izmene Zakona o zaštiti stanovništva od zaraznih bolesti. Izmenama je, između ostalog, predviđeno da “komunalci” izriču kazne na licu mesta zbog nenošenja maske ili nepoštovanja distance, kao i da se obavezna ili vanredna vakcinacija naređuje aktom ministra.\nIzmenama zakona predviđeno je da će komunalni milicajci i gradski komunalni inspektori moći da izriču kazne na licu mesta zbog nenošenja maske ili nepoštovanja fizičke distance na otvorenom ili u zatvorenom prostoru. Precizira se da te mere propisuje Vlada, a da kontrolu sprovođenja mera lične zaštite i izricanje novčanih kazni obavlja sanitarna inspekcija. U slučaju širih razmera epidemije, u kontrolu se uključuje i komunalna inspekcija i komunalna milicija kojima će ovo biti “povereni poslovi”\nPrekršajne kazne za građane, koji se ne pridržavaju mera lične zaštite od infekcije, poput mere obaveznog nošenja maski u zatvorenom prostoru, iznose 5.000 dinara. Kazna za prekršaj pravnog lica u slučaju da ne preduzme radnje i aktivnosti radi primene mera lične zaštite od infekcije, kao i ako ne odredi lice odgovorno za neposrednu primenu tih mera, biće 300.000 dinara.\nKazna za direktora preduzeća je 50.000 dinara, dok će lice odgovorno za primenu mera lične zaštite od infekcije, ako ne obezbedi primenu tih mera, biti prekršajno kažnjeno u iznosu od 30.000 dinara. Kazna za preduzetnike iznosi 150.000 dinara.\nMinistar može da naredi vanrednu vakcinaciju\nZakonom je propisano da je COVID-19 zarazna bolest i to zarazna bolest koja se prenosi vazduhom, a nad kojom se sprovodi epidemiološki nadzor. Propisuje se i da osoba koju tokom epidemiološkog ispitivanja epidemiolog označi kao “kontakt” mora da se pridržava mera i uputstava koje odredi nadležni lekar.\nKao posebna mera za zaštitu stanovništva od zaraznih bolesti uvedena je lična zaštita od infekcije – što je obaveza svakog pojedinca da preduzme mere lične zaštite zdravlja i života u skladu sa prirodom bolesti, a usled nepridržavanja kojih može doći do ugrožavanja zdravlja i života drugih.\nRazlika između kućne izolacije i karantina u kući\nDefinisana je i kućna izolacija kao mera kojom se nalaže lečenje u kućnim uslovima i ograničava sloboda kretanja obolelima od zarazne bolesti, a kod kojih nije utvrđeno prisustvo nijednog simptoma ili znaka bolesti i obolelima kod kojih težina bolesti ne zahteva lečenje u bolničkim uslovima. Tu meru nalagaće lekar specijalista za infektivne bolesti ili lekar u skladu sa naredbama ministarstva o čemu će obavestiti nadležnog epidemiologa. Karantin u kući je mera kojom se ograničava sloboda kretanja i nalaže praćenje zdravstvenog stanja licima koja su bila ili za koja postoji sumnja da su bila u kontaktu sa zaraženim.\nNije bilo amandmana\nZa izmene Zakona, od 192 prisutna poslanika, glasalo je 189 poslanika, jedan je bio protiv, jedan uzdržan, a jedan poslanik nije glasao. Na predložene izmene Zakona nije podnet nijedan amandman. Predsednik Skupštine Ivica Dačić rekao je da je zaštitnik građana uputio amandman, ali da nije podnet blagovremeno.\nMeđu 250 poslanika Narodne skupštine, 188 je sa liste SNS-a, 32 poslanika je sa liste SPS-a i Jedinstvene Srbije, 11 sa liste Aleksandra Šapića (SPAS) i 19 poslanika je iz manjinskih partija.\nZakon o zaštiti stanovništva\nPrethodni članakKonačno se obnavlja “mapica” – Najpre zaštita, traži se konzervator\nSledeći članakZa dva dana 51 novi slučaj zaražavanja u Vranju\nKC Niš: U ZC Vranje preminuo pacijent sa potvrđenim virusom\nSlobodna reč - 02.12.2020 0\nBEOGRAD / NIŠ / VRANJE - U protekla 24 sata u Srbiji je zabeleženo 7.919 novih slučajeva korona virusa od 22.069 testiranih, a preminule...


Uskoro sporazum o izbegavanju dvostrukog oporezivanja | Novine Toronto\nUskoro sporazum o izbegavanju dvostrukog oporezivanja\nTo da snadbevanje Severne Makedonije i Albanije budućom vakcinom koju je naručila EU, ide preko Grčke, je, kako je istakao, incijativa grčke strane.\n"To je bila njihova incijativa, zajedno sa njegovim ministirma je, rekao je da smo mi ipak manje zemlje. Kada zatraže za desetmilionsku Grčku, zatražiće i dva miliona za Severnu Makedoniju, ne znam, tri, tri i po miliona za Albaniju, što je izraz prijateljstva", rekao je Zaev.\nGovoreći o drugim temama svog jučerašnjeg sastanaka u Atini s Micotakisom, Zaev je rekao da su se dogovorili da održe drugu međuvladinu sednicu na zimu, po mogućnosti do kraja godine, i da tada potpišu sporazum o izbegavanje dvostrukog oporezivanja.\n"Prvu sednicu smo održali u Skoplju, kada je bio (prethodni premijer Grčke Aleksis) Cipras. Sada ćemo drugu organizovati u Atini, gde treba da potpišemo sporazum o izbegavanju dvostrujkog oporezivanja, što če otvoriti ogromno polje za grčke invesicije, za multinacionalne kompanije sa grčkim poreklom" rekao je premijer Severne Makedonije.\nZaev koji kaže da je verovatno prvi makedonski premijer u Atini posle 20 godina, tokom dvodnenog boravka radi učešća na konferenciji u orgnizacijii britanskog nedeljnika "Ekonomst", sastao se i s grčkim privrednicima.


Ova Izjava o zaštiti privatnosti se odnosi na veb sajt samurai.khaosan-tokyo.com koji je u vlasništvu i kojim upravlja objekat Khaosan Tokyo Samurai. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: samurai.khaosan-tokyo.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na samurai@khaosan-tokyo.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na samurai@khaosan-tokyo.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na samurai@khaosan-tokyo.com . Takođe, svoja pitanja i nedoumice možete da uputite lokalnim organima za zaštitu podataka.


Nafta može Crnoj Gori da reši sve probleme\n16/11/2021 | 19:22\nNafta je jedini resurs koji može da reši sve crnogorske finansijske probleme do 2024. godine, smatra kanadski stručnjak i konsultant za geofiziku i naftna istraživanja crnogorskog porekla Vladimir Popović.\nOn je ministru kapitalnih investicija Mladenu Bojaniću poslao svoj predlog projekta razvoja naftne industrije, čijom bi realizacijom Crna Gora mogla da ima najmanje deset puta veći prihod od nafte nego od turizma u vrlo kratkom vremenu.\n“Sve što treba da uraditi je formirati nacionalnu naftnu kompaniju kao vlasnika crnogorskog podmorja, dovesti šest stručnjaka pronalazača nafte, planirati 3D program (3D geofizičko istraživanja) preko čitavog područja od Hrvatske do Albanije, uključiti konzorcijum Eni-Novatek i Energean 3D programe u zajednički program i registrovati firmu na Njujorškoj ili nekoj drugoj berzi”, kaže Popović.\nOn smatra da će akcije firme dodatno da porastu kad je vode naftni eksperti.\n“Aramco, najveća naftna firma na svetu, koristi uglavnom strane konsultante i formirana je na istom principu koji predlažem za Crnu Goru, što je standarni način istraživanja u svetu gde se perspekivne zone sa naftnim/gasnim potencijalom pokriju sa uniformnom 3D seizmikom”, rekao je Popović i dodao da taj projekat ne bi pao na teret Crne Gore, a doneo bi ogromnu korist.\nPrema njegovim rečima, postoji nekoliko mogućih načina finansiranja ovog projekta.\n“Od prodatih 49 odsto akcija finansirali bi se konsultanti i 3D program za 2.000 kvadratnih kilometara”, kazao je Popović.\nPošto kompanije Eni-Novatek i Energean moraju biti uključeni u novi 3D program, trebalo bi što pre organizovati sastanak s njihovim predstavnicima, gde bi razmatrala mogućnost da one finansiraju čitav ili deo 3D programa.\n“Zauzvrat bi te firme dobile pravo da urade sopstvenu interpretaciju kompletnog 3D programa, što bi im omogućilo da naprave daleko bolju interpretaciju na sopstvenim licencama. Treba pomenuti što su te firme uspešnije veća je korist za Crnu Goru”, rekao je Popović.\nSmatra da treba predložiti EU da finansira 3D program kojim bi se otkrile dodatne rezerve gasa i nafte.\nDodaje da je proces istraživanja nafte i gasa u Crnoj Gori do sada bio vrlo spor i treba da se znatno ubrza. “Trebalo bi ispitati iz kojih fondova dolaze pare za sabotiranje razvoja naftne industrije, a time i ekonomije u Crnoj Gori pod tobožnjom brigom za zagađenje mora i globalno zagrevanje”, rekao je Popović.\nProgram za mlade: Prijava na konkurs NIS-a do 21. novembra\nPovišice plus 1.300 evra bonusa za 3,5 miliona nemačkih službenika


"Banjaluka 2012" – Peti Međunarodni festival animiranog filma održaće se od 23. do 28. oktobra – Haber.ba\n"Banjaluka 2012" – Peti Međunarodni festival animiranog filma održaće se od 23. do 28. oktobra\nPeti Međunarodni festival animiranog filma "Banjaluka 2012" biće održan od 23. do 28. oktobra u Banjaluci, Sarajevu, Gradišci, Trebinju, Bijeljini i Tuzli, saopštili su organizatori.\nMeđunarodni festival animiranog filma – Banja Luka (Foto: haber.ba)\nSelekciona komisija Festivala, od 315 filmova pristiglih na konkurs iz 32 države svijeta, izabrala je 92 filma za takmičarske programe i panorame.\nU takmičarskim programima biće prikazano 55 animiranih filmova iz 25 država, od čega će u glavnom takmičarskom programu posjetioci Festivala moći pogledati 47 animiranih filmova, a u dječijem programu osam.\nNajviše filmova pristiglo je iz država sa najznačajnijom produkcijom animiranog filma, među kojima su Poljska, Francuska, Velika Britanija, Španija, Hrvatska, Rusija, dok je ove godine znatan i broj filmova iz Kanade.\nSelekcionu komisiju čine direktor Festivala Goran Dujaković, direktor programa Predrag Solomun i umjetnički direktor Zoran Đerić.\nOrganizatori festivala napominju da filmovi koji su ušli u takmičarski program predstavljaju reprezentativan presjek aktuelne svjetske produkcije animiranog filma.\nNa Festivalu će biti prikazani najnoviji filmovi Teodora Uševa, Sandre Demazije, Simona Masija, Vladimira Leskijeva, te Kaspara Jancisa, te ovogodišnji dobitnik Gran prija na Animafestu 2012 – film “O Vili”, autora tandema Ema de Svaf i Mark Džems Rols.\nIz BiH, u takmičarskom programu, biće prikazani film “Mi” Midhata Ajanovića.\nTeme:animirani film, Banja Luka, međunarodni festival


Majkrosoft: Sprečeni ruski hakerski napadi na institucije u SAD\nKompanija Majkrosoft saopštila je da su hakeri, povezani sa ruskom vladom, pokušali da izvedu sajber napade na američki Senat i konzervativne američke organizacije i upozorila da Moskva širi napade uoči kongresnih izbora u novembru.\nMajkrosoft je naveo da je prošle nedelje preuzeo kontrolu nad šest internet domena koje su hakeri napravili da izgledaju kao da pripadaju Senatu i konzervativnim institutima. Korisnicima, koji su ulazili na lažne internet stranice, traženo je da upišu svoje korisničko ime i šifru što hakerima može da obezedi pristup poverljivim sistemima i dokumentima.\nReč je o najnovijem pokušaju Majkrosofta da spreči, kako tvrdi, napade ruske hakerske grupe poznate kao APT28 ili "Fancy Bear". U poslednje dve godine, kompanija je zatvorila 84 lažne internet stranice.\n"Ovi i drugi pokušaji hakerskih upada predstavljaju bezbednosnu pretnju po niz organizacija povezanih sa obe američke političke stranke uoči izbora 2018. godine", istakao je u blogu predsednik Majkrosofta Bred Smit.\nSmit je kasnije, u intervjuu televiziji MSNBC, rekao da su meta hakeri "svi širom političkog spektra".\nKompanija je takođe saopštila da nema dokaza da su hakeri uspeli da ukradu korisničke podatke pre nego što je preuzeta kontrola nad lažnim vebsajtovima.\nKremlj je odbacio optužbe Majkrosofta, uz ocenu da su neosnovane.\n"Ne znamo o kojim hakerima govore. O čemu tačno govore? Ne razumemo na osnovu kojih dokaza povlače takve zaključke. Nema dokaza", poručio je portparol Kremlja Dmitrij Peskov, dok je rusko Ministarstvo inostranih poslova ocenilo da su optužbe Majkrosofta "lov na veštice".\nMeđu metama hakerskih napada je Međunarodni republikanski institut, čiji je član odbora republikanski senator Džon Mekejn koji je često kritikovao odnos predsednika Donalda Trampa prema Rusiji kao i kršenje ljudskih prava u toj temlji.\nInstitut Hadson, još jedna meta, organizovao je rasprave o sajber bezbednosti, ali i istraživao problem kleptokratije, naročito u Rusiji.


Grad Beograd je nedavno odlučio o preimenovanju velikog broja ulica, a među njima se našla i ona koja će ubuduće nositi ime Jagoša Žarića. Tabla sa njegovim imenom simbolično će biti otkrivena na 75. godišnjicu od oslobođenja Beograda u Drugom svetskom ratu.\nJagoš Žarić bio je prvoborac, komadant Prve proleterske brigade koja je pod njegovim vođstvom probila obruč na Sutjesci, bila na Sremskom frontu, gde su zarobili čuvenu Princ Eugen diviziju i oslobodili Zagreb, a potom i stigli do Trsta.\nTakođe Jagoš je sa svojim saborcima aktivno učestvovao u oslobađanju Beograda, gde se razvilo prijateljstvo sa čuvenim ruskim generalom Ždanovim, koji je, kada je dolazio u Beograd, insistirao da ga na aerodromu sačeka Jagoš Žarić. Nažalost, do tog susreta nije došlo jer je ruska delegacija tragično nastradala.\nPrema rečima Aleksandre, Žarićeve ćerke, koja se obratila "Blicu", saborci ga se sećaju kao rođenog vojskovođu, izuzetno hrabrog, koga "metak nije hteo".\nJagoš Žarić, prema rečima članova porodice, potiče iz partizanske porodice, jer je u Narodnooslobodilačkom ratu učestvovalo 42 člana porodice Žarić, od koji je bilo pet nosilaca Partizanske spomenice 1941. godine, a 20 ih je izgubilo život u toku rata.\nDanas popodne naleti vojnih vazduhoplova nad Banjicom\nNova vatrogasna jedinica smeštena u KOMPLEKSU BIA na Banjici\nVozač kombija Duško N. (50) je poginuo, a njegov suvozač je povređen danas oko 13.30 sati kada se njihovo vozilo prevrnulo na putu između Bečmena i Progara, saznaje "Blic".


- Strani mediji potvrdili su da je Dep uspostavio saradnju sa rediteljima i da će igrati glavnu ulogu u ovom filmskom ostvarenju na engleskom jeziku. Film “Minamata” će započeti glavnu proizvodnju u Japanu, a ekipa filma preseliće se u Srbiju u januaru naredne godine, gde će nastaviti snimanje. Još uvek nisu poznate lokacije na kojima će se obaviti snimanje u našoj zemlji. O tome će ovih dana biti odlučeno, ali jedna od destinacija je sigurno Beograd - kaže naš izvor upućen u realizaciju ovog projekta i dodaje:\n- Za njega je uveliko rezervisan jedan od luksuznih hotela u Beogradu u kojem će odsesti i iz kojeg će najverovatnije odlaziti na set gde god da u Srbiji bude bio. Lista njegovih zahteva još uvek nije stigla u hotel, ali se sumnja i da će je biti jer je on jedan od jednostavnijih holivudskih glumaca.\n- Svetski mediji uveliko pišu o dolasku Džonija Depa kako u Japan tako i u Srbiju pa se brojni paparaci spremaju da zimu provedu na našim prostorima. Pošto je Dep jednostavan i voli da šeta bez obezbeđenja, svi su uvereni da će imati priliku da ga fotografišu u različitim situacijama - objašnjava naš izvor. Džoni Dep se ponovo našao u centru skandala, ovo će ga totalno dotući. O čemu se radi pogledajte OVDE!\nDŽONI DEP TUŽIO BIVŠU Traži 50 miliona dolara zbog klevete


Vrtići u Pančevu radiće uobičajeno naredne nedelje -\n17. februara 2019.02046\nVrtići Predškolske ustanove Dečja radost u Pančevu tokom sledeće nedelje radiće uobičajeno, potvrdila je za naš portal Danijela Đaković, direktorka PU Dečja radost.\nPrema poslednjem izveštaju Zavoda za javno zdravlje Pančevo Južni Banat nije pod visokim rizikom od oboljevanja gripa zbog čega je doneta odluka da svi vrtići nastave da rade po uobičajenom radnom vremenu.\nDirektorka Đaković kaže da je bila u kontaktu i s nadležnom članicom gradskog veća mr Tatjanom Božić.\nUobičajeno će raditi sve jaslene i vrtićke grupe, kao i pripremni predškolski program u objektima PU Dečja radost, saznajemo od Danijele Đaković.\nNa ovaj način organizovano je čuvanje dece roditelja koji ne mogu drugačije da organizuju čuvanje dece dok su na poslu. Podrazumeva se da roditelji decu koja su bolesna neće dovoditi u kolektiv.\nKako saznajemo, i inače je ovih dana mnogo manje dece u vrtićima zbog prehlada i virusa.\nŠto se tiče dece koja pohađaju predškolski pripremni program u školama, oni naredne nedelje neće ići, jer su osnovne i srednje škole u Vojvodini na vanrednom raspustu do 24. februara, odlukom Vlade Srbije, a raspust u osnovnim i srednjim školama u ostatku Srbije je produžen još nedelju dana.\nRelated tags : danijela đakovićpu dečja radostvrtići pančevovrtići radno vreme\nPančevo: Završen četvrti „Moonwalk festival“\n5. marta 2021.0260\n3. oktobra 2020.0699\n3. jula 2022., 20:03


Brnabić: Imamo dokaze da je neko koristio svoj uticaj da Koluviji kaže da optuži Andreja Vučića – Gerila\nGerila > Politika > Brnabić: Imamo dokaze da je neko koristio svoj uticaj da Koluviji kaže da optuži Andreja Vučića\nobjavljeno na Oct. 14, 2021 u 6:34 pm\nPredsednica Vlade Srbije Ana Brnabić izjavila je danas da postoje dokazi da je „neko“ koristio svoj uticaj da Predragu Koluviji, optuženom za uzgajanje tona marihuane na farmi Jovanjica, kaže da optuži brata predsednika Srbije, Andreja Vučića.\nBrnabić: Prelazak crvene linije bi bio da se Rosu nije povukao sa severa Kosova\nPredsednica Vlade Srbije Ana Brnabić izjavila je danas da bi „prelazak crvene linije“, koji bi izazvao reakciju Srbije, bio da NATO u sredu nije reagovao i da se specijalne jedinice kosovske policije Rosu nisu povukle sa severa Kosova, gde su sprovodile akciju sprečavanja šveca, tokom koje je povređeno deset Srba.\n„Da se ovo nastavilo juče, da se nastavilo pucanje na Srbe, a da NATO nije reagovao i da se oni nisu povukli, da dolazi do novog etničkog čišćenja srpskog naroda, jednostavno je crvena linija. Dakle, to se ne bi dozvolilo i to se neće dozvoliti. Mislim da je to jasno i NATO-u i KFOR-u i EU i ostalim partnerima“, rekla je Brnabić u emisiji „Pravi ugao“ na Radio-televiziji Vojvodine.\nOna je istakla da je Srbija danas vojno „neuporedivo jača“ i dodala da Srbija „može da se odvaži da odbrani Srbe na Kosovu“.\nPrema njenim rečima, provokacije iz Prištine su „stalne“ i ocenila da je premijer Kosova Aljbin Kurti „neodgovoran političar i ideološki fanatik, koji svaki dan praktično preti ratom“.\n„Ja mogu samo da kažem da su te provokacije stalne i da mislim da je jedina nada i želja Aljbina Kurtija je da Srbi reaguju na te provokacije, kako bi onda, pretpostavljam, zauzeo i sever Kosova i Metohije“, kazala je Brnabić.\nPremijerka je ocenila i da je Srbija uspela da se nametne „kao konstruktivan i predvidiv partner“ i da čini sve da sačuva mir i stabilnost“.\n„Očigledno je da je faktor nestabilnosti Priština i da su oni jedini krivci za nestabilnost“, izjavila je Brnabić.\nDJB: Stranke bivše vlasti nikako da priznaju da je pasivan bojkot bio katastrofalna greška\nDveri: Srbi sa KiM da ne izađu na separatističke lokalne izbore


I online sadržaj britanskog "SUN"-a pod naplatom\nI online sadržaj britanskog “SUN”-a pod naplatom – Personal magazin\nKupcima štampanog izdanja redakcija “SUN”, najtiražnijih britanskih dnevnih novina, ponuduće iste digitalne beneficije kao što ih imaju onlajn pretplatnici štampajući svakodnevno 2,2 miliona jedinstvenih pristupnih kodova. “SUN” je svoje onlajn…\nKupcima štampanog izdanja redakcija “SUN”, najtiražnijih britanskih dnevnih novina, ponuduće iste digitalne beneficije kao što ih imaju onlajn pretplatnici štampajući svakodnevno 2,2 miliona jedinstvenih pristupnih kodova.\n“SUN” je svoje onlajn stranice “sakrio” iza “Zaštitnog zida” počev od 1. avgusta, a jednonedeljni pristup košta 2 funte za razliku od kupovine novina za koju treba izdvajati po 40 penija svakodnevno.\nS obzirom d a će, ubuduće, svi sadržaji biti iza zaštitnog zida menadžment je odlučio da u svakom primerku štampa jedinstveni pristupni kod koji će čitaocima omogućavati jednonedeljni pristup onlajn varijanti. Nakon inicijalnog promotivnog perioda čitaoci štampanog izdanja moraće da skupe kolekciju od 20 kodova kako bi sebi obezbedili kontinuirani mesečni pristup SUN onlajn verziji.\nI online sadržaj britanskog “SUN”-a pod naplatom was last modified: August 7th, 2013 by Redakcija


Битка за ћирилицу и у Швајцарској\nBitka za ćirilicu i u Švajcarskoj\nAKCIJA „Negujmo srpski jezik“ Ministarstva kulture i informisanja, pokrenuta pre tri godine, zaživela je i izvan granica Srbije.\nTako je naša ambasada u Švajcarskoj, koja se akciji priključila juna prošle godine, nedavno organizovala literarni konkurs za decu školskog uzrasta koja su rođena i žive u Švajcarskoj, na temu „Čuvajmo srpski jezik, jer on čuva nas“.\nKako za „Novosti“ kaže Snežana Janković, naša ambasadorka u Bernu, cilj je bio da se podstaknu naša deca rođena u Švajcarskoj da i u ovoj sredini govore srpskim jezikom, da uče o srpskoj kulturi i da pohađaju Dopunsku školu na srpskom jeziku, koja broji 1.500 đaka:\n– Za njih, među kojima ima pripadnika već treće generacije iseljenika, srpski jezik u stranoj sredini, daleko od zemlje njihovih predaka, ima poseban zvuk, značenje i smisao.\nTako je Jana Jovanović iz Langentala, dobitnica prve nagrade u kategoriji od petog do osmog razreda, u svom radu napisala da nas „jezik uči ko smo i šta smo, da nikada ne zaboravimo svoje poreklo, svoju kulturu, tradiciju, običaje i korene.“ Za Vedranu Tanacković iz Veveja, poreklom iz Republike Srpske, dobitnicu druge nagrade, „srpski jezik je kao jedan veliki most koji nas spaja sa našim ognjištem“. Bojana Marković iz Klarensa, dobitnica treće nagrade, napisala je: „Nikada ne smemo dozvoliti da zaboravimo naš srpski jezik i ćirilicu. Oni nas čuvaju od zaborava i od tuđinskih reči.\nPROTEKLIH godinu dana, u Švajcarskoj, u kojoj živi oko 200.000 naših sunarodnika, kroz akciju „Negujmo srpski jezik“ gostovali su i mnogi naši književnici, dramski i drugi umetnici.\nHvala bogu da procitamo i nesto pozitivno.


Uslovi korišćenja - MAREEA PRIRODNA KOZMETIKA\nUslovi korišćenja i pravila sadržana u ovom dokumentu se odnose na sve posetioce i korisnike sajta MAREEA PRIRODNA KOZMETIKA (mareea.rs).\nMAREEA PRIRODNA KOZMETIKA (mareea.rs) sajt je u vlasništvu firme PLANTOIL FARM, sa matičnim brojem 20635738 i sedištem u ČARDA 16, ČELAREVO, BAČKA PALANKA, ČELAREVO. Korišćenjem sajta, prihvatate i slađete se sa svim pravilima i uslovima, koji s vremena na vreme mogu biti izmenjeni i objavljeni ovde bez prethodnog obaveštavanja. Potrebno je da ovu stranicu posećujete periodično.\nAdministratori sajta MAREEA PRIRODNA KOZMETIKA (mareea.rs) konstantno rade na održavanju tačnosti informacija prikazanim na sajtu. Međutim, sajt ne može da garantuje da su svi opisi ili drugi sadržaji sajta potpuno tačni, kompletni, i bez grešaka. Imajte u vidu da su fotografije postavljene u informacione svrhe i da one mogu prikazivati određene dodatke proizvoda koji nisu uključeni u standardni paket prodaje.\nKorišćenjem sajta ili određenih delova sajta zahteva kreiranje korisničkog naloga. Ukoliko koristite ovaj sajt, Vi ste odgovorni za održavanje zaštite i privatnosti Vašeg naloga i lozinke i pristupa Vašem računaru, i prihvatate odgovornost za sve aktivnosti koje se vrše pod Vašim nalogom i lozinkom. Ukoliko posumnjate u sigurnost Vašeg naloga, molimo da obavestite administratore sajta što pre moguće. MAREEA PRIRODNA KOZMETIKA (mareea.rs) nije odgovoran za bilo koju štetu koja može da se desi od neautorizovanog pristupa Vašem nalogu.\nMAREEA PRIRODNA KOZMETIKA (mareea.rs) zadržava pravo da prekine, obustavi, izmeni ili suspenduje, privremeno ili zauvek, bilo koji aspekat sajta, uključujući dostupnost funkcija sajta, u bilo koje vreme bez prethodnog obaveštenja. Slažete se da MAREEA PRIRODNA KOZMETIKA (mareea.rs) nije odgovoran Vama ili nekoj trećoj strani za bilo koju modifikaciju, suspendovanje ili prekid sajta.


Francuski centar je pred početak sezone potpisao četvorogodišnji ugovor na 200.000.000 dolara, što je zapanjilo i čuvenog Šeka.\nTako je postao najplaćeniji centar u istoriji NBA lige, iako ima prosek od “samo” 11,8 postignutih poena po utakmici za osam godina u Juti.\nGober je poznat kao jedan od najboljih defanzivaca u ligi, ali je u napadu prilično limitiran.\nO’Nil je u svom stilu prokomentarisao visinu Goberovog ugovora.\n- Ne želim bilo koga da mrzim, ali ovo bi trebalo da bude inspiracija za sve klince. Imate prosek od 11 poena u NBA i dobijete ugovor od 200 miliona - izjavio je Šek u podkastu pod nazivom “All Things Covered”, prenosi B92.


Predsjednik Opštine Bar u posjeti Bariju | Opština Bar\nPredsjednik Opštine Bar dr Zoran Srzentić boravi u radnoj posjeti Bariju u okviru manifestacije “Dani crnogorske kulture”, koju su organizovali Ministarstvo kulture Crne Gore, u saradnji sa Asesoratom za Mediteran, kulturu i turizam Regije Pulja, Konzulatom Crne Gore u Bariju, fondacijama Gramši i Pino Paskali iz Pulje, kao i Filmskom komisijom Apulie. Ovom prilikom predsjednik se sastao sa gradonačelnikom Barija Antoniom Decarom, kako bi utvrdili detalje i pojedinosti oko Sporazuma o bratimljenju Bara i Barija, čije je potpisivanje predviđeno za januar 2015. godine u Baru. Na sastanku kojem su, pored predsjednika i gradonačelnika, prisustvovali i zamjenica ministra kulture Dragica Milić, zamjenik gradonačelnika Slivio Maselli, šef kabineta Vito Leccese i počasni Konzul Crne Gore u Italiji Luigi Morfini, je razgovarano o mogućnostima za saradnju oba grada u oblasti kulture, turizma, ekonomije, privrede, prosvjete i zdravstva.\nPredsjednik Srzentić se zahvalio gradonačelniku i zvaničnicima grada Barija na srdačnom prijemu, ističući da je veoma bitno formiranje Radnog tima, koji će činiti predstavnici oba grada, kako bi se odmah nakon potpisivanja Sporazuma o bratimljenju započeo niz aktivnosti koje će unaprijediti postojeću saradnju Crne Gore i Italije, odnosno Bara i Barija. Takođe, predsjednik Srzentić je naveo da Bar, kao najveca luka u Crnoj Gori, predstavlja pomorsku kapiju naše zemlje, preko koje se ostvaruje veza sa ostalim razvijenim lukama u Evropi i šire.\nGradonačelnik Barija Antonio Decaro je istakao zadovoljstvo zbog dolaska crnogorske delegacije, napominjući da se sa dolaskom novog predsjednika na čelo barske uprave zancajno intenzivirala komunikacija i saradnja ova dva grada.\nSvečana ceremonija potpisivanja Sporazuma o bratimljenju Bara i Barija, kojim se dva grada obavezuju na razvijanje saradnje u raznim oblastima, razmijenu informacija i iskustva, kao i promovisanje zajedničkih aktivnosti je planirana za januar 2015. godine, prilikom posjete italijanske delegacije Baru.


Finski premijer poziva EU na doslednost i konkretne akcije | EurActiv Serbia\nFinski premijer poziva EU na doslednost i konkretne akcije\nPremijer Finske Juha Sipila ocenio je da će demokratske snage u Evropi ponovo osvojiti poverenje građana i suzbiti populizam samo ako budu donosile odluke koje će implementirati i u svojim zemljama, i u Briselu. Osnovni ugaoni kamen koji definiše stav Finske o razvoju EU i monetarne unije jeste poštovanje odluka koje su dogovorene i njihovo efikasno sprovođenje, rekao je Sipila u Briselu.\nSipila je 31. januara u Evropskom parlamentu u debati o budućnosti EU, rekao da podržava Evropu "koja svoj kredibilitet potvrđuje konkretnom akcijom".\nNaglašavajući da su zajedničke vrednosti ono što povezuje zemlje EU, finski premijer je rekao da je potrebno naći način da se premoste unutrašnje razlike, ali ne nauštrb vladavine prava. Sipila je ocenio da je Evropa naučila lekciju populizma i podržao ideju vezivanja pristupa fondovima EU za vladavinu prava.\nEvropska komisija iznela je u maju 2018. godine plan da se povlačenje novca iz budžeta EU uslovi uspešnim funkcionisanjem vladavine prava u određenoj zemlji.\n"Naše zajedničke vrednosti, demokratija, vladavina prava, bili su temelji Evrope. Moramo okončati podele koje postoje u Evropi, ali ne može biti ustupaka kada je reč o vladavini prava", rekao je Sipila.\nSipila je u govoru predstavio i neke od prioriteta njegove zemlje kada 1. jula od Rumunije preuzme mesto predsedavajućeg Saveta EU, preneo je EURACTIV.com.\nPrema nacrtu programa predsedavanja, glavne teme kojima će se Finska baviti biće privredni rast i bezbednost, a jedan od ciljeva biće i da EU zauzme vodeće mesto u borbi protiv klimatskih promena.\nNavodeći Finski primer smanjivanja javnog duga, Sipila je rekao da je "neprihvatljiva ideja da se ta vrsta problema može rešiti stalnim fiskalnim transferima".\nUmesto toga, kako je rekao, zemlje članice treba da preispitaju svoje finansije i da poštuju dogovorena pravila. "Najbolje osiguranje od finansijskih šokova su izbalansiran budžet i nizak koeficijent duga".\nSipila je kritikovao porast trgovinskog protekcionizma u svetu, ujedno ističući kao pozitivan primer trgovinske ugovore EU sa Japanom, Vijetnamom, Singapurom, Meksikom i Kanadom.\n"Veoma je štetno kada veliki akteri nastavljaju da podižu trgovinske zidove. Moramo da učinimo sve kako bismo sprečili ili porušili te zidove", rekao je Sipila, dodajući da je šteta koju takve barijere nanose posebno fatalna za male države i da treba poštovati i pridržavati se uobičajenih trgovinskih pravila.\nSipila je pozdravio napredak EU u oblasti bezbednosti i odbrambene saradnje. "Osnivanje Evropskog odbrambenog fonda i Stalna strukturisana saradnja (PESCO) su koraci u pravom smeru. Sada se moramo koncentrisati na implementaciju i postizanje rezultata", rekao je premijer.\nOn je pozvao zemlje članice, koje to još nisu učinile, da se pidruže evropskom centru za suzbijanje hibridnih pretnji u Helsinkiju, koji doprinosi spremnosti NATO i zemalja EU da se uhvate u koštac sa takvim pretnjama.\nSipila je ocenio da je u oblasti migracija "potreban napredak u teškom pitanju dele odgovornosti među članicama EU". Prema njegovim rečima, potrebno je efikasnije rešavanje osnovnih uzroka migracije, a EU mora i da uloži napore kako bi politika vraćanja migranata postala efikasnija.\nFinski premijer se za jači i brži angažma EU zauzeo i u oblasti borbe protiv klimatskih promena. "Moramo smanjiti emisiju (gasova), povećati rezervoare ugljenika i usvojiti nove tehnologije", rekao je Sipila.\nPredsednik Evropske komisije Žan-Klod Junker je u debati nagovestio da bi EU trebalo da iskoristi vreme finskog predsedavanja kako bi definisala arktičku politiku i održala samit sa članicama Arktičkog saveta.\n"Moramo da osiguramo da se Arktik pomeri na vrh evropske agende", rekao je Junker Sipili, koji je odgovorio da će pitanje Arktika "svakako biti deo finske klimatske agende".\nJunker je ocenio da će finsko predsedavanje Savetom EU biti "jedinstvene prirode", pošto će uslediti posle Bregzita, majskih evropskih izbora i niza personalnih promena u vrhu EU u Briselu.\nMalo je, međutim, verovatno da će u vreme finskog predsedavanja biti većih zakonodavnih projekata, pošto će zbog evropskih izbora mandat nove Evropske komisije početi tek u novembru.\nI u Finskoj se u aprilu održavaju izbori, a najnovija ispitivanja javnog mnjenja pokazuju da vode opozicione socijaldemokrate, dok su stranke vladajuće koalicije, liberalno-konzervativna NCP i Sipilina Partija centra na drugom, i trećem mestu.


Pravoslavci širom sveta proslavili Uskrs\nPravoslavni vernici širom sveta, pa i u Srbiji, obeležili su danas Uskrs. U hramovima širom zemlje pročitana je poslanica patrijarha Pavla u kojoj je rekao da je "naše doba suočeno sa materijalnom krizom, ali da je još prisutnija kriza morala i karaktera."\nIstovremeno, hiljade pravoslavnih hrišćana okupilo se kraj crkve Svetog groba, u Jerusalimu, radi proslave Uskrsa. Ta crkva podignuta je na mestu na kome je, po hrišćanskom verovanju, Isus Hrist razapet i sahranjen i sa koga je vaskrsao. Grčki, Ruski, koptski, asirski i mnogi drugi pravoslavni vernici pevali su i molili se tokom liturgije koju je predvodio grčki pravoslavni patrijarh u Svetoj zemlji, Teofilos treći.\nU Moskvi, predsednik Dimitri Medvedev i premijer Vladimir Putin, obeležili su najsvetiji dan u hrišćanskom kalendaru stojeći jedan kraj drugog, na liturgiji koju je predvodio novoustoličeni ruski patrijarh Kiril. Putin, bivši agent tajne službe KGB, objavio je saopštenje u kome je pohvalio crkvu zbog, kako je rekao, velikog doprinosa konsolidaciji države i društva.


Velju Nevolju, Marka Mesara i „muškarca sa snajperom“ sutra ponovo saslušavaju zbog tri ubistva u Crnoj Gori : „UPALI SU U KUĆU I ODMAH ZAPUCALI“ – UDARNA VEST . rs\nVeljko Belivuk, zvani Velja Nevolja i Marko Miljković, poznatiji kao Mare Mesar, biće ponovo saslušani sutra u Tužilaštvu za organizovani kriminal od strane crnogorskih istražnih organa, kako prenosi Blic.\nKako se navodi, u 10 sati sutra ponovo će biti saslušani Belivuk, Miljković i Nebojša Janković. Njih trojica osumnjičeni su da su 14. oktobra 2020. godine u Crnoj Gori izvršili otmicu jednog lica – Mileta Radulovića, poznatijeg pod nadimkom Kapetan, i da su izvršili ubistvo Adisa Spahića i Damira Hodžića.\nOvo je drugi put da se Belivuk, Miljković i Janković saslušavaju zbog ovih zločina i na prošlom saslušanju negirali su krivicu i tvrdili da tog dana, kada je zločin izvršen, nisu bili u Crnoj Gori.\ncrnagora, grupaveljanevolja, Kavcani, maremiljkovic, Skaljarci, veljanevolja\nSrpski meteorolog dao PROGNOZU za novogodišnju noć: Otkrio da li će se zabeleti oko Božića\nMuškarac satima pretio da će se razneti eksplozivom i na kraju se predao policiji


Niški Portal | Od danas u Srbiji zatvoreni svi granični prelazi! Staje putnički, drumski i železnički saobraćaj\nsreda 01-04-2020 05:58\nOd danas u Srbiji zatvoreni svi granični prelazi! Staje putnički, drumski i železnički saobraćaj\nIzvor: Niški portal | 20-Mar-2020 | 09:50\nPredsednik Srbije Aleksandar Vučić saopštio je nove pooštrene mere za sprečavanje širenja zaraze od koronavirusa!\nPrema novim merama od jutros u osam zatvoreni su svi granični prelazi za ulaza putnika koji se prevoze vozilima drumskog, železničkog i rečnog saobraćaja.\nOsim transportnih kamiona više niko ne može da uđe na teritoriju Republike Srbije.\nOd 12 sati se potpuno ukida i međugradski železnički i autobuski saobraćaj.\n- Poslednji polasci moraju da budu do 12 časova. U narednim danima ćemo doneti i dodatne odluke o vremenskom proširenju zabrane kretanja, dakle neće biti samo od 20 do 05, a o tome ćemo vas obavestiti do vikenda - kazao je predsednik Srbije Aleksandar Vučić.\nVučić je istakao da je u Srbiju od trenutka proglašenja vanrednog stanja ušlo 71.180 naših državljana, uglavnom iz Nemačke i Austrije, kao i da su mnogi od njih disciplinovani i divni ljudi, ali da ima i izuzetaka.\n- Mi imamo savremene mere kojima to pratimo - rekao je Vučić i dodao da je u pojedinim naseljima povećan priliv ljudi iz Italije.\n- Nemojte da se začudite ako u Mirijevu vidite povećan broj policije, ili u nekom drugom mestu. Ovo sve radimo da bismo zaštitili zdravlje ljudi - objasnio je Vučić.\nPredsednik je naglasio da narednih sedam dana moramo da budemo najpažljivi jer se očekuje da u danima koji dolaze bude ubrzano povećanje broja zaraženih.\nPredsednik je objasnio da je u drugim državama, nakon prelaska broja od sto obolelih, počinjala takozvana geometrijska progresija, odnosno uvećan broj obolelih. Srbija, se rekao je, trudi da period epidemije bude duži, ali da zaraženih bude manje.


Vlada KS: Usvojeni novi Standardi i normativi u visokom obrazovanju - informativa.ba\nVijesti Lokalne vijesti Vlada KS: Usvojeni novi Standardi i normativi u visokom obrazovanju\nUsaglašeno s kolektivnim ugovorom za djelatnost visokog obrazovanja i nauke\nVlada Kantona Sarajevo usvojila je danas Standarde i normative za obavljanje djelatnosti visokog obrazovanja.\nOvaj dokument s pravnog aspekta donosi viši stepen pravne sigurnosti u pogledu ostvarivanja prava iz radnog odnosa. On precizira i razrađuje bitna pitanja i segmente iz kolektivnog ugovora, čime je onemogućena praksa različitog interpretiranja i razumijevanja pojedinih pitanja.\nUsvojeni Standardi i normativi usaglašeni su s kolektivnim ugovorom za djelatnost visokog obrazovanja i nauke na UNSA koji je Vlada potpisala 2018. godine, te su podržani i od Sindikata.\nUređeno je pitanje angažmana akademskog osoblja sa drugih visokoškolskih ustanova, te definirano pitanje ostvarivanja plaće za zaposlenike s nepunim radnim vremenom.\nPrimjena standarda i normativa, koji se nisu mijenjali još od 2005.godine, osigurat će harmonizaciju internih akata Univerziteta i koji trebaju biti usklađeni s ovim dokumentom.


Vesti online / Scena / Šoubiznis / Stanija se ponovo skinula: Prvo nastup kod Ćazima, a onda uživancija\nStarleta Stanija Dobrojević nedavno je zaplovila u estradne vode, pa sad vredno radi na svojoj pevačkoj karijeri. Ona često nastupa po klubovima u regionu, a poslednji u nizu bio je klub albanskog biznismena Ćazima Osmanija u Poreču.\nA posle nastupa - uživanje: Stanija u Poreču\nIzgleda da ju je kontroverzni zavodnik, koji je bio sa mnogim pevačicama na domaćoj estradi, više nego lepo ugostio, pa je Stanija poželela da još neki dan ostane u toplom Poreču. I dok je širom Srbije hladno i kišovito vreme zbog čega su majice zamenjene kaputima, Stanija nema ovaj problem.\nStarleta i dalje uživa u prijatnim temperaturama, pa je još jednom iskoristila priliku da se skine u kupaći i osunča svoje zgodno telo.\nNjena fotografija oduševila je korisnike Instagrama koji su još jednom ishvalili njen zavodljivi izgled.\nA Stanija je svojim fanovima prenela i delić atmosfere iz poreča:\nESTRADA Pala žestoka svađa: Filip Prijovićki zabranio da peva kod Ćazima\nŠOUBIZNIS Balaševića neće u Hrvatskoj: Jedan Zadranin ga odbranio, a onda mu je Đole odgovorio\nŠOUBIZNIS Ana Nikolić provela prvu bračnu noć kod bivšeg dečka\nESTRADA Šaban "ojadio" Ćazima


Feniks-Izdavanje :: Vila za izdavanje, Dedinje, 600m2, ID 2156-2\nID: 2156-2 Vila za izdavanje, Dedinje, 600m2, ID 2156-2\nOdlično uređena vila koja se nalazi u srcu Dedinja, nedaleko od centra grada i svih bitnih gradskih saobraćajnica. Prostire se na četiri nivoa, odnosno nisko prizemlje u nivou dvorišta, visoko prizemlje, prvi sprat i potkrovlje. Takođe poseduje uređeno dvorište, sa travnjakom, kao i dodatni objekat u dvorištu. Veoma je izolovana od prolaznika i buke koja je svedena na minimum. U prizemlju kuće, koje je u nivou dvorišta, nalazi se prostran otvoren prostor od cca 80m2, sa izlazom ka dvorištu. Na ostalim nivoima ima ukupno jedanaest kancelarija i više kupatila i toaleta, a većina kancelarija ima izlaz na terasu. Izdaje se nenameštena, osim kuhinje. Četiri parking mesta i dve garaže su na raspolaganju korisniku kuće. Grejanje na toplotne pumpe obezbeđuje maksimalnu efikasnost uz minimalne troškove. Kuća je u odličnom stanju, sa dosta prirodnog osvetljenja i savršenom energijom. Odličan izbor za predstavništva, ambasade, IT kompanije.\nCena: 4.065 €\nCena: 3.135 €


Semafor na solarnu energiju – Telefon Inzenjering-Blog\nOd pre nekoliko dana na raskrsnici magistralnog i regionalnog puta u centu Lipničkog Šora kod Loznice postavljena je moderna saobraćajna signalizacija koja će obezbediti sigurniji prelazak ulice meštanima i učenicima OŠ „Sveti Sava“ koja se nalazi na uglu ove prometne raskrsnice.\nSemafor koji je postavljen iz pravca Loznice pre ulaska u raskrsnicu obaveštava vozače da je u blizini pešački prelaz, a vibrirajuće kolovozne trake na vreme upozoravaju vozače da treba smanjiti brzinu.\nOvim je rešen decenijski problem na koji su meštani Lipničkog Šora uporno ukazivali, a postavljeni znakovi koji obaveštavaju da je u blizini školski objekat, iscrtana upozorenja i obaveštenja na asfaltu i obeleženi pešački prelazi, ubuduće će svima olakšati prelazak magistrale Loznica–Šabac.\n– Godinama je mesna zajednica pokušavala da ovaj problem reši, pomoć je tražila od lokalnih vlasti, ali države, međutim, niko nije mario na činjenicu da školu u neposrednoj blizine neobezbeđene raskrsnice pohađa oko 500 učenika koji su bili izloženi opasnosti. Sada kada je posao završen, ostaje samo da građani i učenici poštuju propise i koriste pešačke prelaze – kaže Milan Veselinović, predsednik Mesne zajednice.\nPoslednjih pet godina i škola se dopisivala sa svim mogućim institucijama i inspekcijama, ukazujući na opasnost koja ugrožava učenike, ali i ostale meštane.\nSaobraćaj neće biti zaustavljan, već će svetlosni trepćući signal upozoravati vozače da povedu računa o pešacima. Postavljene su i vibrirajuće kolovozne trake, koje zamenjuju ležećeg policajca, kaže Dobrivoje Đukić, direktor škole u Lipničkom Šoru.


Video-snimak koji prikazuje kako hrvatska policija vraća migrante duž granice sa BiH, implicira na očigledno kršenje zakona EU, piše britanski list "Gardijan".\nNa snimku, koji je podelila Organizacija za praćenje nasilja na granicama (BVM), prikazuje se niz navodnih kolektivnih proterivanja migranata nazad u šumu pored mesta Lahovo u opštini Bihać.\nKadrovi su zabeleženi skrivenim kamerama u periodu između 29. septembra i 10. oktobra, a prikazuju 54 incidenta u kojima se ljudi u grupama proteruju iz Hrvatske u BiH.\nBritanski list navodi da je, prema snimcima, u pomenutom periodu proterano ukupno 368 ljudi.\nMinistar bezbednosti BiH Dragan Mektić izjavio je za N1 da je ponašanje hrvatske policije "sramota za jednu zemlju koja je članica EU", preneo je "Gardijan".\nSnimci koje je BVM dobila od lica koja su želela da ostanu anonimna pokazuju ljude kako u koloni i uz pratnju hrvatske policije hodaju kroz šumu.\n"Svake noći ljudi iz Sirije, Iraka, Avganistana i Pakistana pokušavaju da pređu iz BiH u Hrvatsku. Većina njih dolazi u BiH iz Turske, u nadi da će stići do Slovenije, koja je član evropske šengenske zone", piše novinar "Gardijana" Lorenco Tondo.\nOn navodi da su iz BMV poručili da proterivanje migranata nazad u BiH predstavlja kršenje Ženevske konvencije o izbeglicama, Evropske povelje o osnovnim pravima i Člana 14 Univerzalne deklaracije o ljudskim pravima.\n"Iako je Hrvatska potpisala sporazum sa BiH o ponovnom prijemu izbeglica, proterivanje preko prirodne granice, gde ne postoji službeni prelaz, nije u skladu sa bilo kakvim zvaničnim procedurama vraćanja izbeglica, te samim tim ne može biti opravdano", navodi se u saopštenju BVM.\nU saopštenju se ističe da bi vraćanje izbeglica u BiH u slučaju da podnesu zahtev za dobijanje azila moglo da bude zakonito, ali da takvo deportovanje mora da se izvrši na zvaničnim graničnim prelazima i u prisustvu granične policije BiH, što ovde nije bio slučaj.\nTondo dodaje da je hrvatsko Ministarstvo unutrašnjih poslova negiralo bilo kakav prekršaj, uz tvrdnje da službenici nisu proterivali migrante, nego da su ih "zakonito odvraćali od ilegalnog ulaska u Hrvatsku", u skladu sa Članom 13 Šengenskog ugovora.


Podsetimo, vlasti Severne Koreje saopštile su prošle nedelje da će razmotriti mogućnost da obustave rad nuklearnih postrojenja, čim iz Južne Koreje prime prvu isporuku nafte. Naime, u skladu sa sporazumom o razoružanju od 13. februara, Severna Koreja, u zamenu za odricanje od nuklearnog programa, treba da primi ukupno milion tona sirove nafte. Čim je južnokorejski tanker sa 6.200 tona nafte u subotu uplovio u severnokorejsku luku Sonbong, Pyongyang je ispunio obećanje.\nStručnjaci ocenjuju da je mera koju je Severna Koreja preduzela veoma važan korak napred, ali i da je to tek početak dugog procesa, za koji međunarodna zajednica želi da veruje da će se završiti denuklearizacijom te zemlje. Veruje se, naime, da je Pyongyang već razvio atomsko oružje.\nKim Miong Gil, zvaničnik u severnokorejskoj misiji pri Ujedinjenim nacijama u New Yorku, rekao je, doduše, da je njegova zemlja spremna da okonča svoj nuklearni program, ako joj Washington ukine sve sankcije, ali poznavaoci prilika u toj državi upozoravaju da sledi mnogo tvrđi orah jer se od Pyongyanga u sledećoj fazi očekuje da prijavi i uništi sav preostali nuklearni arsenal. Generalni direktor Međunarodne agencije za atomsku energiju Mohammad el-Baradei:\n“Ovo što se dogodilo je veoma pozitivan korak, ali još dobar deo puta ostaje da se pređe”.\nAidan Foster-Carter, ekspert za ovaj deo sveta sa Britanskog univerziteta u Leedsu kaže da se može očekivati da će Pyongyang nastojati da odlaže taj najteži deo posla, o čemu svedoči i iznenadni poziv severnokorjeskih vojnih vlasti da direktno pregovaraju sa vođstvom američke armije. Posto je sporazum postignut još u februaru, nikome nije jasno šta taj poziv uopste znači.\n“Kao što vidite, ima tu svega i svačega i ostaje da vidimo da li će severnokorejsko raspoloženje za saradnju potrajati,” kaže Aidan Foster-Carter.\nPriča o pristanku Severne Koreje na saradnju sa Zapadom priča je i o pristanku Washingtona na saradnju sa Pyongyangom. Američka politika je od 2002. godine do sada opisala impresivan krug od Bushovog označavanja Severne Koreje za jednu od tri zemlje koje čine famoznu “osovinu zla” i odbijanja bilo kakvih direktnih kontakata sa njom, do prošlomesečne posete američkog izaslanika Christophera Hilla Pyongyangu.


Prezentacija turističke ponude Budve na 52. Međunarodnom sajmu turizma u Novom Sadu\nTuristička organizacija opštine Budva predstavlja turističku ponudu grada na 52. Međunarodnom sajmu turizma “LORIST” u Novom Sadu, koji se ove godine održava u periodu od 3. do 6. oktobra.\nPored Turističke organizacije opštine Budva, koja je nosilac ovogodišnjeg nastupa, svoju ponudu predstavljaju i Nacionalna turistička organizacija Crne Gore, lokalne turističke organizacije Tivta, Herceg Novog, Bara i Ulcinja, Skijališta Crne Gore i predstavnici turističke privrede Budve, HG “Budvanska rivijera” i hotel “Mediteran”.\nTržište Vojvodine, ali i cijele Srbije, predstavlja tradicionalno važno emitivno tržište za Budvu i Crnu Goru, pa se uvijek sa posebnom pažnjom pristupa predstavljanju turističke ponude na sajmovima turizma u ovoj zemlji. Ove godine, akcenat je stavljen na promociju aktuelne turističke ponude za period postsezone, ponudu tokom novogodišnjih praznika, ali i predstavljanje turističke ponude budvanske rivijere za 2020. godinu.\nU cilju njegovanja lijepih odnosa, prvog dana sajma organizovan je susret sa predstavnicima medija i turističkih agencija Vojvodine, u saradnji sa Ambasadom Crne Gore u Beogradu, među kojima su se našli najeminentniji mediji Vojvodine i Srbije – RTV, RTS, Pink, Color Press Group, Turistička prizma, Hedonist i dr.\n“Prezentacija turističke ponude Budve na ovom sajmu rezultiraće, prema našim očekivanjima, povećanjem broja turista sa tržišta Srbije, produženjem turističke sezone, odnosno još boljom postsezonom na budvanskoj rivijeri.” istakla je direktorka Turističke organizacije opštine Budva, Maja Liješević.\nCrnogorski štand posjetili su potpredsjednik Pokrajinske vlade i pokrajinski sekretar za privredu i turizam, Ivan Đoković, generalni konzul Crne Gore u Srbiji, Dragan Đurović, državni sekretar u Ministarstvu održivog razvoja i turizma Crne Gore, Damir Davidović i generalni direktor Direktorata za razvoj turističke destinacije i turističku infrastrukturu, Ćazim Hodžić.\nPredstavljanje turističke ponude Crne Gore u Novom Sadu upotpunjeno je nastupom KUD “Petar II Petrović Njegoš” iz Lovćenca, kao i tradicionalnim delicijama, koje su za ovu priliku pripremile predstavnice Organizacije žena Budve. Hoteli “Splendid” i “Mediteran” obezbijedili su nagrade za turistie iz Srbije, vaučere za smještaj, koji su dodijeljeni tokom gostovanja na Novosadskoj TV i RT Vojvodini.\nSajam turizma “LORIST”, prema procjenama organizatora, okupiće više od 30.000 posjetilaca, 450 firmi iz zemlje i inostranstva, institucija i organizacija iz 20 zemalja i 700 predstavnika medija.


TIBiH: BiH napravila nekoliko koraka nazad u borbi protiv korupcije - Akta.ba\n10.02.2021. 12:44 / Izvor: Akta.ba\n-U okviru ovoga trebali su se uspostaviti transparentni i mjerljivi kriteriji za zapošljavanje u javnoj službi, kao i smanjivanje političkog uticaja na ukupan rad javnog sektora ali nikakav napredak u ovoj oblasti nije napravljen - navode iz TIBiH.\nTreći i možda najvažniji cilj Strategije, kako ističu u TIBiH, bio je unapređenje djelotvornosti i efikasnosti pravosudnih institucija gdje je u potpunosti realizovano svega 14 od 41 planirane aktivnosti, a po svim međunarodnim ocjenama, stanje se dodatno pogoršalo što se između ostalog zaključuje u izvještaju OSCE-a gdje se navodi da u BiH postoji 'sindrom nekažnjivosti korupcije'.\n-Taj podatak jasno pokazuje da vlasti nisu prepoznale ključni problem u definisanju četvrtog cilja strategije, podizanje javne svijesti i promovisanje potrebe za učestvovanjem cjelokupnog društva u borbi protiv korupcije, gdje je u potpunosti realizovano 7 od 45 planiranih aktivnosti - upozoravaju iz TIBiH.\nPeti cilj strategije bio je uspostavljanje efikasnih mehanizama za koordinaciju borbe protiv korupcije gdje je najveći broj aktivnosti (12 od 16 planiranih) u okviru ovog strateškog cilja proveden, u smislu usvajanja strategija i planova, programa obuke i sl. Ipak svrha ovakvog pristupa prilično je upitna jer se u izvještaju Evropske komisije navodi da 'rascjepkanost strategija i akcionih planova na različitim nivoima vlasti znači da oni imaju veoma ograničen učinak u borbi protiv korupcije'.\nU tom izvještaju Evropske komisije konstatuje se 'odsustvo napretka' kada je u pitanju oblast borbe protiv korupcije u BiH, a isto potvrđuje i izvještaj GRECO gdje se navodi da BiH nije zabilježila značajnije iskorake na usklađivanju zakonskog okvira s međunarodnim standardima posebno u oblasti transparentnost finansiranja političkih partija.


Dejan Ivezić – Gimnazijalci\nProf. dr Dejan Ivezić je rođen 1970. godine u Kruševcu. Tu je završio Osnovnu školu „Jovan Popović“ i četiri razreda usmerenog obrazovanja u OC “Bosa Cvetić” (danas: Kruševačka gimnazija) za zanimanje matematičko-tehnički saradnik, sa odličnim uspehom stekavši Vukovu diplomu.\nNa Mašinski fakultet u Beogradu upisao se 1989. godine, a diplomirao 1994. na Smeru za automatsko upravljanje sa prosečnom ocenom u toku studija 9,41 i ocenom na diplomskom 10,00. U okviru međunarodne razmene studenata 1992. godine dva meseca je proveo u “Public Power Corporation”, Atina. Magistarski rad “Robusno upravljanje u sistemima sa čistim vremenskim kašnjenjem” odbranio je na Mašinskom fakultetu u Beogradu septembra 1999. godine, a doktorsku disertaciju: “Razvoj klasa linearnih robusnih multivarijabilnih kontrolera procesa mlevenja u prisustvu čistog vremenskog kašnjenja” je odbranio na istom fakultetu jula 2004. godine.\nSpecijalističke studije na programu “Životna sredina – izazov za nauku, tehnologiju i društvo”, Alternativne akademske obrazovne mreže je pohađao i sa uspehom završio 2002. godine.\nU periodu od 1995. do 1997. godine bio je zaposlen u Saobraćajnom institutu CIP na poslovima projektanta-saradnika. Učestvovao je u izradi više studija i projekata vezanih za železničko mašinstvo.\nSvoju karijeru na Univerzitetu u Beogradu – Rudarsko-geološkom fakultetu započeo je 1998. godine kao asistent-pripravnik. Prošao je sva saradnička i nastavnička zvanja. Za redovnog profesora je izabran 2014. godine.\nNa studijskim programima osnovnih, master i doktorskih studija Rudarsko-geološkog fakulteta je zadužen za izvođenje nastave na predmetima iz oblasti automatizacije i upravljanja procesima, energetike i održivog razvoja i gasovodnih sistema. Koautor je dva univerzitetska udžbenika („Automatizacija i upravljanje procesima“ i „Energetika i održivi razvoj – Indikatori održivosti“). Bio je mentor pri izradi tri doktorske disertacije i jednog magistarskog rada.\nZa Šefa Centra za energetiku Rudarsko-geološkog fakulteta je imenovan 2012. godine, a od 2015. godine je i Šef Katedre za opšte mašinstvo i termodinamiku. U periodu od 2009. do 2012. godine obavljao je funkciju Prodekana za naučnoistraživački rad i marketing Rudarsko-geološkog fakulteta. Doprinos u razvoju nastavne i pedagoške aktivnosti na Rudarsko-geološkom fakultetu je ostvario i kroz realizaciju dva TEMPUS projekta kojima je koordinirao na Rudarsko-geološkom fakultetu, odnosno na Univerzitetu u Beogradu.\nProf. Ivezić je učestvovao u realizaciji međunarodnih naučnih projekata iz programa FP-6 i FP-7, pri čemu je bio član upravnog i naučnog odbora FP-7 projekta „Knowledge transfer and research needs for preparing mitigation/adaptation policy portfolios PROMITHEAS – 4“ (2011-2013) i bio rukovodilac srpskog dala tima pri njegovoj realizaciji. Trenutno rukovodi timom koji učestvuje u realizaciji HORIZON 2020 projekta „Forward-looking socio-economic research on energy efficiency in EU countries”.\nUčestvovao je i u realizaciji 10 domaćih naučno-istraživačkih projekata finansiranih sredstvima Ministarstva nauke Republike Srbije, pri čemu je bio rukovodilac jednog projekta. Takođe, imao je i dvadeset učešća u realizaciji originalnih stručnih ostvarenja – projekata i studija finansiranih od strane korisnika, pri čemu je rukovodio izradom sedam. Posebno se ističe rukovođenje izradom Nacrta Strategije razvoja energetike Republike Srbije do 2025. godine sa projekcijama do 2030. godine. Vlada Republike Srbije je ovaj dokument usvojila početkom 2014. godine.\nLista publikovanih i saopštenih radova sadrži jedno poglavlje u monografiji međunarodnog značaja, 13 naučnih radova u međunarodnim časopisima, jedno predavanje po pozivu na međunarodnom skupu, 18 saopštenja na međunarodnim skupovima, dve monografije nacionalnog značaja, 30 naučnih radova u časopisima nacionalnog značaja i 57 saopštenja sa skupova nacionalnog značaja.\nČlan je uređivačkih odbora međunarodnih časopisa “Euro-Asian Journal of Sustainable Energy Development Policy“ i “Transport & Logistics“, kao i naučnih odbora međunarodnih konferencija “International Carpathian Control Conference“ i “International Scientific Conference on Energy and Climate Change”.\nDobitnik je godišnje nagrade i plakete Saobraćajnog instituta CIP za 1996. godinu . Na međunarodnoj konferenciji GAS 2004 je kao koautor osvojio nagradu Međunarodne gasne unije za najbolji rad prezentovan na konferenciji. Kao član tima Oilheat, na takmičenju za najbolju tehnološku inovaciju 2009. godine koje je organizovalo Ministarstvo za nauku i tehnološki razvoj Republike Srbije, osvojio je dva prva mesta i to ukupno I mesto u kategoriji inovativne ideje i I mesto u oblasti energetika.


Vučić i Zukorlić pomirili nepomirljivo: Ljajić i Ugljanin zajedno - PORTAL REVIJE FOKUS\nDecember 23, 2016 drdrago\tNo Comments\nSDP i SDA su se godinama sukobljavale a u brojnim incidentima je bilo čak i poginulih. Poslednji put u fizičkom sukobu dve strane, tokom vanrednih opštinskih izbora 2006. godine, samo 20 metara od biračkog mesta poginuo je kandidat za odbornika sa Ugljaninove liste Ruždija Durović\n“Potpisivanjem ovog dokumenta su samo pale maske Rasima Ljajića i Sulejmana Ugljanina koji bi sve uradili, pa čak prešli i preko žrtava sa smrtnim ishodom u prošlosti, da bi kako – tako opstali na vlasti. Njima nije stalo do intreresa građana, već do vlastitih položaja i fotelja, a ovaj narod nakon dve i po decenije vlasti i dalje pokušavaju prevariti da će nešto biti bolje“, rekao je Djerlek.\nZa izvršnog direktora nevladine organizacije “Urban in”Seada Biberovićaovaj član Deklaracije ukazuje na obostranu korist partija koju će ostvariti budućom saradnjom.\nAmela Bajrović (Radio Slobodna Evropa)\nPrethodna priča Četrnaest citata Čarlsa Bukovskog: “Moraš umrijeti nekoliko puta prije nego što zaista počneš živjeti!”\nSledeća priča Deset najkrvavijih konflikata današnjice: Ako mislite da je Sirija najopasnija država varate se\nMarković u Ulcinju otvorio novi pogon fabrike namještaja Kurti: Ovakvi projekti uvijek će imati moju i podršku Vlade


Radmanović: Ne postoji spremnost za promjene Ustava RSEStranice po jezicima\nRadmanović: Ne postoji spremnost za promjene Ustava Printajte\nPredsjedavajući Predsjedništva BiH Nebojša Radmanović rekao je da mu se čini da lideri u BiH nisu spremni da ispune obavezu promjene Ustava BiH radi prilagođavanja Evropskoj konvenciji za zaštitu ljudskih prava i sloboda, jer postoje potpuno različite koncepcije o kojima niko neće da se usaglasi.\nRadmanović je rekao novinarima nakon sjednice Predsjedništva BiH da je obaveza političara, prije svega lidera političkih partija koje čine vladajuću većinu, da dogovore hitno izvršavanje obaveza kad je riječ o ovom pitanju, jer je to ključni uslov za dalji put ka EU.\nPrema njegovom mišljenju, oni koji se protive asimetričnom pristupu u rješavanju ovog pitanja, odnosno odluke Evropskog suda u Strazburu u slučaju „Sejdić i Finci“ nemaju kvalitetan rješenja za izmjenu Ustava BiH i puta ka EU.\n„Ne treba potencirati da li je neki prisup asimetričan ili nije, nego treba pitanje riješiti. U BiH je mnogo toga asimetrično, pa se mnogi nisu bunili“, rekao je Radmanović.\nPrema njegovom mišljenju, pitanje da li BiH želi EU ili ne, najkrupnija je stvar sa kojom se trenutno suočava.\n"Do sada smo svi govorili da smo za EU i još nismo imali nijedan glas protiv toga, ali neizvršavanje obaveza koje Unija traži od BiH pokazuje da svi nisu za EU", istakao je Radmanović.


Dom zdravlja dobio novu opremu\nU novobečejski dom zdravlja stigli novi EKG aparati, otoskopi, pulsoksimetri i stetoskopi.\nDa situacija u Domu zdravlja opštine Novi Bečej nije nimalo blistava zna se već duže vreme. Pored velikih finansijskih dugova, problem leži i u slaboj opremljenosti Doma kako medicinskom tehnikom, tako i sanitetskim vozilima. Ipak, i pored toga, dobrom saradnjom sa lokalnom samoupravom moguće je pronaći rešenja za, barem, deo ovih gorućih pitanja. Tako je došlo i do toga da je ove nedelje u novobečejski dom zdravlja stigla izvesna količina nove opreme.\nDoktor Ivan Zec, direktor Doma zdravlja, dajući izjavu ovim povodom pohvalio je saradnju sa opštinom Novi Bečej: “Ja moram reći da, zaista, imamo dobru saradnju sa lokalnom samoupravom koja je i osnivač i, praktično, vlasnik Doma zdravlja. Situacija koju smo zatekli je bila katastrofalna i sada pokušavamo da gasimo požare tamo gde se može. Najpre, od onog najosnovnijeg i najpotrebnijeg da bi mogli da funkcionišemo”. Govoreći o samoj opremi koja je ovih dana stigla u Dom zdravlja u Novom Bečeju, on je rekao: “Prvi potez koji je lokalna samouprava uradila je nabavka četiri EKG-a, jedan stacionarni, tri terenska. Pored toga, mi smo, za vrlo skromna sredstva, uspeli da nabavimo pet otoskopa, tri pulsoksimetra, dva stetoskopa, dva aparata za tenziju, jer smo bili u situaciji da nije svaki lekar u svojoj ordinaciji imao čak ni aparat za merenje pritiska.” Osvrnuvši se na situaciju u vezi sa voznim parkom, dr Zec je rekao i da je Dom zdravlja uspeo da osposobi neke automobile koji su prešli mnogo kilometara, ali, ipak, mogu se iskoristiti za potrebe Doma dok se ne nađe neko bolje rešenje.\nKomentarišući situaciju u Domu zdravlja, Saša Maksimović, predsednik opštine Novi Bečej, rekao je da je lokalna samouprava svesna loše finansijske situacije i slabe opremljenosti, ali je naglasio i da je: “jedan od prioriteta opštinske vlasti, zdravlje svih građana”, te su stoga u aktuelnom budžetu pronađena sredstva da se makar i na ovaj skroman način pomogne zdravstvu u opštini. Zamenik predsednika opštine Novi Bečej, dr Branko Svilengaćin, nadovezao se na reči prvog čoveka lokalne vlasti istakavši da su tehnička sredstva koja su pribavljena minimum koji se zahteva u radu lekara u 21. veku. “Izdvojeno je 770 hiljada dinara za kupovinu osnovnog inventara. To je oprema koja se podrazumeva u ordinacijama, da bi minimalni kvalitet zdravstvene zaštite bio zadovoljen”, rekao je dr Svilengaćin podsetivši pri tom i da postojeći dug sprečava lokalnu vlast da vidljivije i opipljivije ulaže i pomaže Dom zdravlja. On je dodao i da je ovo hitna intervencija, a da se u narednoj godini očekuje još dobrih vesti i rešenja još nekih problema.


Tanjug 16. januara 2022. 10:54\nKRAGUJEVAC – Državni Data centar u Kragujevcu, koji je otvoren u decembru 2020, po tehničkim i bezbednosnim standardima jedan je od najsavremenijih u regionu i u njemu je smeštena ključna informaciono-komunikaciona infrastruktura Republike Srbije, a u okviru njega je i „Super kompjuter“ koji mogu da koriste naučno-tehnološki parkovi i startapi.\nData centar, kao državni objekat, čuva ne samo podatke građana već i Narodne skupštine, vlade i drugih državnih organa, institucija i preduzeća, rečeno je Tanjugu u Data centru u Kragujevcu.\nPored toga, već je potpisano više ugovora o komercijalnom korišćenju Državnog data centra sa brojnim domaćim i stranim kompanijama koje ovde čuvaju svoje podatke.\nPrema rečima direktora državnog Data centra Danila Savića, mnogo je mogućnosti za dalji razvoj Srbije zahvaljujući postojanju jednog ovakvog objekta.\n„Svakodnevno se srećemo sa raznim podacima. Jedan od najboljih primera je vakcinacija. Imate preko portala e-Uprave mogućnost da se prijavite za vakcinu, da dobijete sms. I gde idu svi ti podaci kasnije? Papir polako gubi svoju važnost, a ovi elektronski podaci se čuvaju u ovakvim objektima. Ovo je temelj za razvoj e-Uprave. Kada pričamo o komercijalnim korisnicima, sa druge strane tu su, na primer, ako su banke u pitanju podaci o novcu“.\nSavić, takođe, ističe da korisnici tu čuvaju zaista ogroman broj podataka.\nPoverenje državnom Data centru ukazali su i kineski i američki partneri. Jedan od važnih segmenata je i saradnja sa „Super kompjuterom“.\n„Mi smo veoma ponosni što, pored toga što imamo ovaj impozanatan objekat od 14.000 kvadrata i 14 megavata instalisane snage koji je najveći i najbolje opremljen u ovom delu Evrope, možemo da budemo i domaćini najvećem Super kompjuteru, koji ima tehničke karakteristike od pet petaflopsa, što je i te kako impozantno za Republiku Srbiju“, naveo je on i dodao da mnogi ljudi i ne znaju o čemu se tu tačno radi.\nSrbija polako ulazi u jednu novu oblast i definitivno opredeljenje vlade je razvoj elektronske uprave, dodaje.\n„Super kompjuter nam je tu kao jedna osnova da razvijamo nekoliko grana. Pre svega, namenjen je za naučno-istraživačke radove za institute i fakultete i startape. Svi naučno-tehnološko parkovi su potpisali sa nama ugovore o korišćenju, tako da ćemo omogućiti startapima, pored korišćenja prostora i jedan server neslućenh performansi, gde će oni moći za vrlo kratko vreme da svoje ideje i biznis planove pretvore u nešto što može da se plasira na tržištu“.\nSavić ističe i veliku važnost „Super kompjutera“ u medicini, koji zahvaljujući jakom serveru može značajno da skrati vremenski period dijagnostike.\n„Sada sa ovako jakim serverom to vreme se znatno skraćuje, stotinu pa i hiljadu puta se smanjuje vreme za analize. Pomenuli smo prilikom puštanja u rad Super kompjutera i značaj prilikom analize gena, gde ćemo doći u jednom trenutku, pošto je sada Super kompjuter u vlasništvu Republike Srbije, da se stvaraju mogućnosti da svako od nas analizira gene i vidi, na primer, kojim bolestima je sklon, pa da to može da predupredi“, naveo je on.\nPrema njegovim rečima, Data centar je objekat široke namene i kao takav veoma je značajan za našu državu.\nKaže da živimo u vremenu kada je podatak odnosno informacija od velikog značaja i da je veoma važno da upravo informacije budu čuvane na takvom jednom mestu, na kojem se obezbeđuje potpuna sigurnost, da ne može da se izgubi.\n„Objekat je tako izgrađen da ne može da se desi da ostane bez napona, ima duplu struju i agregate. Objekat može, u slučaju nestanka električne energije, 96 sati da radi bez eksternog napajanja električnom energijom“, naglasio je Savić.\nData centar u Kragujevcu trenutno zapošljava oko 20 ljudi, koji su zaduženi za nesmetano funkcionisanje sistema. Od toga, šest inženjera, među kojima i Andrija Jeremić, zaduženi su za infrastrukturu Data Centra.\n„Data centar je i primarno osnovan radi pružanja IT usluga i sam posao IT inženjera je jedan kor biznis. Naš Data centar pruža dve usluge, a to su iznajmljivanje prostora za hosting servera, mrežne infrastrukture i slično, kao i klaud usluge, a to znači da mi na našoj opremi možemo da pružimo uslugu hostovanja i aplikacija i operativnih sistema i bilo koji vid softvera klijentima“, objašnjava Jeremić.\nPriliku za svoje prvo zaposlenje upravo u Data centru imao je i mladi Nemanja Despotović koji je, nakon završene srednje Prve tehničke škole na smeru elektrotehničar multimedija, počeo da radi ovde na monitoringu. Kako kaže, iskustvo koje je do sada stekao mu je dragoceno.\n„Ovde radim već sedam meseci i moja iskustva su veoma pozitivna. Veoma mi je drago da sam u ovakvom okruženju gde mogu da napredujem, ali i da pomognem razvoju ovog sistema. Ja sam inače operater u network centru i moj posao je da nadzirem kako kamere tako i sistemski deo našeg Data centra. Ovde mogu lično da se usavršim, jer u okruženju ne postoje ovakvi centri“, naglašava ovaj mladi stručnjak.\nZa godinu dana postojanja, državni Data centar u Kragujevcu i te kako je unapredio rad elektronske uprave Srbije, što i jeste bio cilj njegovog osnivanja, napominju u najsavremenijem elektronskom centru u ovom delu Evrope.


Postanite sertifikovani MikroTik stručnjaci, ITS visoka škola, Beograd\nPostanite sertifikovani MikroTik stručnjaci\nPartnerstvo kompanija LINK group i MikroTik obezbedilo je Visokoj školi strukovnih studija za informacione tehnologije – ITS status MikroTik akademije, a njenim studentima mogućnost polaganja za MikroTik sertifikate, koji predstavljaju jednu od najznačajnijih potvrda znanja i veština u oblasti mrežne administracije.\nVisoka škola strukovnih studija za informacione tehnologije – ITS je akreditovana MikroTik akademija koja polaznicima omogućava sticanje prepoznatljivih sertifikata o posedovanju znanja i veština iz područja upravljanja i konfiguracije mreža na RouterOS-u, operativnom sistemu kompanije MikroTik.\nBudući akreditovana MikroTik akademija Visoka škola strukovnih studija za informacione tehnologije – ITS vam pruža mogućnost polaganja za sledeće prestižne sertifikate:\nSa željom da obrazuje što veći broj stručnjaka RouterOS operativnog sistema MIkroTik je pokrenuo program MikroTik akademija širom sveta kroz partnerstva sa visokim obrazovnim institucijama, univerzitetima, tehničkim školama, koledžima itd. Visoka škola strukovnih studija za informacione tehnologije – ITS jedan je od partnera koji svojim polaznicima omogućavaju besplatnu intenzivnu obuku i polaganje za MikroTik sertifikate.\nMikroTik je litvanska kompanija osnovana još 1995. godine koja je vrlo brzo postala jedna od najvećih u oblasti proizvodnje opreme za bežične mreže. Najveći doprinos kompanija je dala RouterOS softverom, koji je omogućio da se svaki PC pretvori u ruter sa mogućnostima kao što su firewall, VPN server, VPN klijent, kontrola protoka i bežična pristupna tačka. Danas se njen hardver i softver za internet povezivanje koriste širom sveta, jer se smatra da ih odlikuje najbolji odnos između kvaliteta i cene.


Tanjug 19. oktobra 2021. 08:59\nNJU DELHI – Privatni indijski konglomerat Tata Sans kupio je za 2,4 milijarde dolara državnu avio-kompaniju Er Indija, opterećenu dugovima, i očekuje da će hitno dobiti prava letenja i slotove kako bi tom vazduhoplovnom divu vratio tržišni udeo koji su „oteli“ strani rivali.\nOčekuje se da će se prenos vlasništva sa vlade na Tatu obaviti do kraja godine, prenosi Rojters.\nČelni ljudi u ovoj industriji, međutim, upozoravaju da će put do uspeha biti dug i komplikovan, da bi mogao da košta Tatu više od milijardu dolara i da iziskuje rešavanje bezbroj problema, među kojima je zastarela flota, slab kvalitet usluge i nedostatak harizmatičnog vođe.\nEr Indija, sa svojom maskotom maharadže, svojevremeno je bila poznata po raskošno uređenim putnučkim kabinama i izvrsnoj usluzi, za šta se zalaže i osnivač prve indijske komercijalne avio-kompanije JRD Tata.\nAli od sredine 2000-ih, reputacija Er Indije je počela da se urušava sa narastajućim finansijskim problemima. Kompanija je letela širokotrupnim avionima s pohabanim sedištima u biznis klas, a deo svojih novih Boinga 787 Drimlajnera je prizemljila da bi ih koristila za rezervne delove. Putnici su se suočavali s velikim kašnjenjima letova, a osoblje i dobavljači nisu uvek bili plaćani na vreme, kažu rukovodioci u avio-industriji.\n„Ako nemate novije avione ili avione koji su pouzdani, šta god da radite, imaćete problem“, izjavio je za Rojters jedan izvršni direktor u vazduhoplovnoj industriji, koji je govorio pod uslovom da ne bude imenovan jer nije ovlašćen za kontakte s medijima.\nNakon što bude obavljen prenos vlasništva, kompanija će imati vremena do leta 2022, kada se očekuje rast potražnje za putovanjima posle kovida, da reši probleme, dodao je sagovornik britanske agencije, procenjujući da će obnova 141 aviona Er Indije koštati Tatu više od milijardu dolara, a ponovna obuka osoblja i unapređenje poslovanja i usluga do 300 miliona dolara.\nTe cifre ne uključuju kupovinu ili zakup novih aviona.\nIz Tate i Er Inđe su odbili komentar.


Dan online - Regioni: Efikasnije sprovođenje propisa - 2018-06-30\nRegioni ODRŽAN OKRUGLI STO O NACRTU ZAKONA O KOMUNALNOJ POLICIJI\nMinistarstvo javne uprave sačinilo je Nacrt zakona o izmjenama i dopunama zakona o komunalnoj policiji, koji je predstavljen juče na javnoj raspravi održanoj u Bijelom Polju.\nDirektorica Direktorata za lokalnu samoupravu Jadranka Vukčević naglasila je da se najznačajnije izmjene i dopune odnose se na davanje statusa ovlašćenog lica komunalnom policajcu u cilju jačanja krivično -pravne zaštite istih, proširenju, dopuni ili jasnijem preciziranju ovlašćenja, kako bi rad službe bio efektniji. Vukčevićeva je naglasila da je potrebno definisati disciplinsku odgovornost, nivoa zvanja i uslova za sticanje zvanja komunalnih policajaca.\nČlan Radne grupe na izradi izmjena i dopuna zakona o komunalnoj policiji Goran Janković istakao je danas da je do promjena došlo zbog raznih anomalija prethodnog zakona, donesenog 2014. godine, i istakao da su posebno važne promjene u dijelu ovlašćenja.\n–Do sada su komunalni policajci koristili službenu palicu i fizičku snagu, kao teža sredstva prinude, gdje uvijek postoji opasnost prekomjerne upotrebe, tako da je zaista upotreba ručnog spreja sa nadražavajućim dejstvom blaža, ali ujedno i efikasnija. Takođe, veoma je važno uvođenje video i mobilnog video- nadzora, koje ima za cilj da se obezbijede dokazi za procesuiranje počinilaca prekršaja koje komunalni policajac zatekne u činjenju prekršaja, ali i radi kontrole samih komunalnih policajaca -pojasnio je Janković i dodao da je cilj da se skrate procedure i da komunalna policija postane jedan brz i efikasan sistem u svakoj lokalnoj samopuravi.\nNačelnik Komunalne policije u Kotoru Zoran Vučinović istakao je važnost definisanje statusa komunalnih policajaca, jer je Zakon o državnim službenicima i namještenicima dosta kruto tumačio način vrednovanja rada i pozicioniranja komunalnih policajca.\nNacrt zakona o izmjenama i dopunama zakona o komunalnoj policiji sačinila je međuresorska radna grupa, koju sa činili predstavnici Ministarstva javne uprave i Ministarstva održivog razvoja i turizma, Zajednice opština Crne Gore, Policijske akademije, te predstavnici Komunalne policije Glavnog grada Podgorica i Opštine Kotor.M.N.


Vesti online / Vesti / Srbija / Srpska lista pregovarala o vojsci?\nIzbori su, između ostalog, i raspisani da bi se u parlament uveo dovoljan broj, bar četiri, kooperativnih Srba koji bi podržali stvaranje vojske\nDanima se insistiralo na tome da bi kandidati ostalih srpskih partija ušli u pregovore sa albanskim partijama sve dok danas nije usledila šokantna izjava kosovskog ministra Bezbedonosnih snaga Hakija Demolija da je Srpska lista postavila četiri uslova za podršku transformacije BSK u vojsku.\n- Razgovarali smo sa srpskim ministrima da obezbedimo njihove glasove i oni su na prvom sastanku imali četiri zahteva. Jedan od tih zahteva je mesto zamenika komandanta za nekoga iz srpske zajednice - kazao Demoli za "Klan Kosova". Demoli, član LDK Ise Mustafe, dodao je da vlasti u Prištini nisu bile spremne da prihvate te uslove.\nNa ove tvrdnje reagovala je Srpska lista ističući da ima samo jedan uslov za vojsku - da se ne formira. Srpska dodaje da "ukoliko srpski narod izabere političke profitere za svoje predstavnike u Prištini, glasaće za sopstvenu propast."\n"Jedino Srpska lista pružala je lavovski otpor ideji formiranja tzv. kosovske vojske i izbori su, između ostalog, i raspisani da bi se prokomponovala srpska politička scena na KiM i u parlament uveo dovoljan broj, bar četiri, kooperativnih Srba koji bi podržali stvaranje vojske, čija meta nema da bude ko drugi nego mi. Srpska, dakle, mora imati dovoljan broj poslanika da bi sprečila takav opasan scenario. Srpska lista je jedini razlog zbog kog albanske stranke nisu uspele da formiraju kosovsku vojsku", navodi se u saopštenju koje je potpisao predsednik Srpske liste Slavko Simić.\nOn ističe da "ostale liste koje se predstavljaju kao srpske jesu albanske liste kandidata za srpske poslanike."\n"Bili smo svedoci štetočinskog rada klana Jablanovići - Slobodan Petrović na razbijanju srpskog jedinstva na KiM i videli na šta su sve spremni. Priština će njima, u starim i u novoformiranoj Partiji Tačijevih Srba i drugim političkim samotnjacima koji ih podržavaju nastojati da izmisli glasove, ali srpski narod u tome ne sme da im pomogne", zaključuje se u saopštenju.\nSRBIJA "Nikada nećemo podržati formiranje Vojske Kosova"\nSRBIJA "Ne prodajemo veru za večeru, nikada nećemo pristati na Tačijeve predloge i ucene"


Pogledajte snimke: Džeparoši svakodnevno vrebaju i pljačkaju turiste u Sarajevu (VIDEO)\nRedakcija 23.06.2019 16:34\nTuristička sezona u glavnom gradu BiH je počela, a veliki broj turista su mamac za džeparoše koji svakodnevno pojedinačno, ali i u grupama, ordiniraju centralnim ulicama grada.\nKako Klix.ba saznaje domaći, ali i brojni strani licencirani vodiči iz zemalja regiona, zatim Kine, Turske i drugih država svijeta konstantno sarajevskoj policiji prijavljuju slučajeve džeparanje i podnose izvještaje sa turistima.\nDžeparoši se pojavljuju u grupama, a policija prema riječima naših sagovornika ne poduzima adekvatne mjere i radnje kako bi se ova pojava suzbila. Džeparoši, mahom ženske osobe, svakodnevno vrebaju strane turiste u namjeri da ih opljačkaju. U slučaju hapšenja oni vrlo brzo se ponovo pojavljuju na ulicama u akciji.\nČitatelji portala Klix.ba koji se bave turizmom u više navrata su javljali našoj redakciji kako bi kazali da strani državljani često iz Sarajeva odlaze opljačkani i razočarani što šalje veoma lošu sliku o glavnom gradu BiH. Nije neuobičajeno i da se brojni turisti dvoume u vezi sa dolaskom u Sarajevo zbog neugodnih iskustava njihovih prijatelja upravo zbog navedenog problema.\nProšlog mjeseca je u ulici Sarači na Baščaršiji postavljen znak koji turiste upozorava na lopove i džeparoše. Fotografije i video snimci u posjedu portala Klix.ba pokazuju da znakovi nisu spriječili pljačkaše da i dalje vrebaju strane državljane koji su došli s namjerom da upoznaju kulturne i historijske ljepote Sarajeva.\nSarajevska policija je natpisima dala “uputstva turistima” upozoravajući na veliki broj džeparoša na ulicama Sarajeva.\n“U vozilima ne ostavljajte vrijedne predmete na vidnom mjestu”, “obratite pažnju na osobe koje traže milostinju, jer su često izvršioci krivičnih djela” i “džeparoši kradu na ulicama, u trgovima i u javnom prijevozu” neke su od poruka MUP-a KS.\nDa li će MUP KS u saradnji sa Turističkom zajednicom KS i licenciranim turističkim vodičima poduzeti konkretne akcije kako bi se džeparenje svelo na minimum ili u potpunosti iskorijenilo svakako da bi moralo biti na listi prioriteta u vremenu kada se glavni grad BiH u mnogim poljima bori postati reprezentativna turistička destinacija tokom cijele godine.\nPrethodni članakKako je sin palestinskog imama postao predsjednik Salvadora\nNaredni članakSjajne vijesti sa Kipra: Bh. matematičari na Balkanskom prvenstvu osvojili pet medalja